**УТВЪРДИЛ:**

**Юлиян Попов**

*Министър на околната среда и водите*

**Г О Д И Ш Е Н П Л А Н**

**за контролната дейност на РИОСВ – Пазарджик**

**за 2024 г.**

**КОСТАДИН ГЕШЕВ**

*Директор на РИОСВ – Пазарджик*

**януари 2024 г.**

**Съдържание**

***Текстова част***  **Стр.**

**1.** Обхват на плана ................................................................................................................... 4

**1.1.** Период от време и географска област..................................................................4

**1.2.** Задачи, компетенции и задължения на РИОСВ, вкл. организационна структура, наличен персонал и ресурси................................................................ ….6

**1.3.** Мисия и цели на РИОСВ.......................................................................................9

**1.4.** Национални политики, приоритети и приложимо законодателство…………10

**2.** Околна среда, дейности и инсталации..............................................................................15

**2.1.** Състояние на околната среда - екологични проблеми в района......................15

**2.2** Контролирани дейности........................................................................................20

**2.3.** Контролирани инсталации...................................................................................23

**2.3.1.** Въздействие върху околната среда и дейност.....................................24

**2.3.2.** Съответствие със законодателството...................................................26

**2.3.3.** Регистър на инсталации и дейности с издадени КР...........................27

**2.3.4.** Регистър на СЕВЕЗО обекти................................................................31

**2.3.4.1** Списък на групите от СЕВЕЗО обекти, при които е възможен ефектът на доминото съгласно чл. 116з, ал. 1 от ЗООС..................................................... 32

**2.3.4.2** Списък на групите от СЕВЕЗО обекти, при които определе външни рискове или източници на опсаност биха могли да увеличат риска или последствията от голяма авария в тези предприятия/съоръжения.................................................................. 32

**2.3.5.** Регистър на инсталации с действащи разрешителните за емисии на парникови газове………………………………………………………………………… …33

**3.** Планирано изпълнение за годината………………………………………………....34

**3.1.** Данни от мониторинга на изпълнението от предходната година………………. 34

* 1. Приоритети………………………………………………………………………… 38
  2. Цели – общи и специфични. Очаквани резултати……………………………. … 43
  3. Процедури за планови и извънпланови проверки……………………………. … 45
  4. Процедури за координиране с други контролни органи…………………………. 47
  5. Процедура за комуникация със заинтересованите страни………………………...48
  6. Процедура за мониторинг на изпълнението……………………………………….49
  7. Процедури за преглед/актуализация………………………………………………..49

***Приложение:* Таблична част (таблици във формат Excel)**

1. Регистри на обектите за контрол
2. Планирани обекти за контрол през 2024 г.
3. Програми за планирани проверки по компоненти и фактори на околната среда

**3.1.** Въздух. Програма за планирани проверки - контрол по опазване чистотота на атмосферния въздух

**3.2.** Води. Програма за планирани проверки на емитери, които с отпадъчните си води изпускат приоритетни и приоритетно опасни вещества, специфични замърсители и/или други вещества, от чието въздействие могат да се променят основните параметри, характеризиращи състоянието на водното тяло.

**3.3.** Почви*.* Програма за планирани проверки - контрол в областта на опазването, устойчивото ползване и възстановяване на почвите.

**3.4.** Управление на отпадъците.

**3.5.** Биологично разнообразие и национална екологична мрежа (НЕМ).

**3.6.** ОВОС и ЕО

**3.7.** Контрол по предотвратяване на промишлено замърсяване.

**3.8.** Севезо и химикали.

**3.9.** Ограничаване изменението на климата

**3.10.** Комплексни проверки

**Текстова част**


**1. Обхват на плана**

* 1. **Период от време и географска област.**

Настоящият план за контролната дейност на РИОСВ-Пазарджик обхваща периода от 01.01.2024 г. до 31.12.2024 г.

РИОСВ-Пазарджик осъществява контрол и мониторинг на околната среда на територията на Пазарджишка област, състояща се от 12 самоуправляващи се общини - Батак, Белово, Брацигово, Велинград, Лесичово, Пазарджик, Панагюрище, Пещера, Ракитово, Септември, Стрелча и Сърница включващи 117 населени места.

Пазарджишка област е разположена в западната част на Горнотракийската низина, на площ 636,722 км2, което представлява около 4% от общата площ на страната.



Административна карта на РБългария

Областта обхваща части от Горнотракийската низина, Средна гора, Родопите и малка част от Рила. Голяма част от областта попада в Родопите, в Баташко-Дъбрашкият дял. Три от общините - Батак, Ракитово и Велинград, изцяло са на територията на Западните Родопи, както и голяма част от община Пещера. На територията на област Пазарджик са разположени част от източния дял на Рила, както и южните склонове на Средна гора. Урбанизираната територия е 3,3%, горите съставляват повече от половината от територията на областта - 57,1%, 35,6% са земеделските земи, реките и езерата заемат 2,6%.

Географското положение на областта и отличната свързаност са утвърдили област Пазарджик като водещ транспортен и логистичен център.

Главна водосборна река в Пазарджишка област е Марица. Басейнът на река Марица заема централната и западната част на Източнобеломорски водосборен район.

Марица е реката с най–голям водосбор на Балканския полуостров. Главните леви притоци на Марица на територията на областта са реките Тополница и Луда Яна, а главните десни - реките Крива, Яденица, Чепинска, Стара (Пещерска). Водосборът на левите притоци е районът на Средна гора, а на десните Рила и Родопите.

Обектите са разположени в басейна на р. Марица, като изключение правят обектите в община Сърница, която попада в поречието на р. Доспатска.

Освен реките на територията на Пазарджишка област има значителен брой водоеми. Към края на 2022 г. в България са изградени 6840 язовири. От над 50 значими комплексни язовира в България 7 се намират на територията на областта – „Батак“, „Голям Беглик“, „Широка поляна“, „Тополница“, „Доспат“, „Белмекен“ и др.

Пазарджишка област е богата на минерални и термални води. Със Закона за водите за изключителна държавна собственост са обявени осем находища на минерални води на територията на областта: „Баня” - с. Баня, община Панагюрище, „Белово” – гр.Белово, „Брацигово” – гр.Брацигово, „Варвара” - с. Варвара, община Септември, „Каменица”, „Лъджене” и „Чепино” в гр. Велинград, и „Стрелча” – гр. Стрелча. Минералните води се използват комплексно, освен за лечение и за геотермална енергия за отопление.

Областта се отличава с богато биологично разнообразие. За опазването му, на територията, контролирана от РИОСВ – Пазарджик са обявени 4 резервата, 73 защитени местности и 14 природни забележителности. Има 18 защитени зони по НАТУРА 2000, попадащи в териториалния обхват на РИОСВ-Пазарджик, като 7 от тях са защитени зони по Натура 2000 за опазване на дивите птици, а останалите 11 - защитени зони опазващи видовете и техните местообитания. Обявени за опазване са 52 защитени дървета.

Природните и географските дадености на областта са обусловили развитието на минната промишленост, дърводобивът и дървообработващата промишленост, обувната, хранителновкусовата промишленост, производство на текстил и облекла, производство на хартия и картони, производството на лекарствени форми и добавки, фармацефтична промишленост. Големи индустриални центрове са градовете - Велинград, Пазарджик, Панагюрище, Пещера и Ракитово.

**1.2 Задачи, компетенции и задължения на РИОСВ, вкл. организационна структура.**

РИОСВ-Пазарджик е административна структура към Министъра на околната среда и водите, осигуряваща провеждането на държавната политика по опазване на околната среда на регионално ниво за област Пазарджик.

Задачите, компетенциите и задълженията на РИОСВ-Пазарджик са регламентирани от Правилника за устройството и дейността на РИОСВ, както и от Закона за опазване на околната среда (ЗООС), и всички останали закони и подзаконови нормативни уредби касаещи опазването на околната среда.

При провеждане на своята дейност РИОСВ-Пазарджик има регулиращи, контролни и информационни функции.

***Регулиращите функции*** на РИОСВ-Пазарджик включват разработване или участие в разработването на документи в областта на опазването на околната среда и устойчивото ползване на природните ресурси, и провеждане на регионално равнище дейности, свързани с политиката на държавата в тази област.

***Контролните функции*** включват осъществяването на превантивен, текущ и последващ контрол, свързан с прилагането на нормативните актове, регламентиращи качеството на компонентите на околната среда и факторите, които й въздействат.

***Информационните функции*** на РИОСВ включват предоставяне на информация в областта на околната среда на обществеността и средствата за масово осведомяване, повишаване на общественото съзнание и култура в областта на околната среда, поддържане на регистри и бази данни.

***Превантивният контрол*** се осъществява чрез процедурите по ОВОС и ЕО; чрез издаване на разрешения и регистрационни документи с условия за спазване на изискванията за управление на отпадъците; чрез извършване на оценка за съвместимост (ОС) на инвестиционни предложения, планове, програми; изготвяне на становища за дейности в защитени територии и защитени зони; участие в процедурите по предложения за обявяване и промени на елементи от Националната екологична мрежа, опазване на застрашени видове от дивата фауна чрез решаване на проблеми със защитени видове; събиране на информация за състоянието на популациите и находищата на животински и растителни видове; популяризиране на защитените територии от областта най-вече сред подрастващите, което допринася за тяхното опазване; увеличаване броя на защитените обекти; подпомагане на др. институции в сферата на природозащитното законодателство и др.

***Текущият и последващ контрол*** включва проверки на обекти и лица за спазване на екологичното законодателство по компонентите – води, въздух, почви, биологично разнообразие и факторите (отпадъци, шум, ГМО, опасни химични вещества), които им въздействат.

При изпълнение на правомощията си по осъществяване на контрол, длъжностните лица от РИОСВ извършват проверки, при които се съставят констативни протоколи, съставят актове за установяване на административни нарушения, налагат принудителни административни мерки и съдействат за функционирането на Националната система за мониторинг на околната среда /НСМОС/.

Организационната структура на РИОСВ-Пазарджик е създадена в съответствие с Правилника за устройството и дейността на РИОСВ и обезпечава осъществяването на контрол по законодателството в областта на околната среда. Инспекцията е структурирана в две администрации - обща и специализирана и е с общо 36 щатни бройки.

Общата администрацияна РИОСВ-Пазарджик е представена от Дирекция „Административно-финансови и правни дейности”. Тя подпомага осъществяване на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация осигурява информационните връзки и комуникации, организира и провежда на територията на РИОСВ-Пазарджик кампании за повишаване на общественото съзнание и култура в областта на околната среда на регионално ниво.

Специализираната администрация в РИОСВ-Пазарджик е представена от Дирекциите „Контрол на околната среда” и „Превантивна дейност”.

Дирекция „Контрол на околната среда” извършва контрол по опазване на компонентите на околната среда и факторите, които й влияят, налага принудително-административни мерки съгласно нормативните актове, анализира резултатите от измерванията от пунктовете на НАСЕМ за състоянието на атмосферния въздух, водите и почвите, и предоставя информация на МОСВ; изготвя регистрационни и разрешителни документи по отношение на фактор отпадъци, прилага изискванията за екологичната отговорност по отношение на предотвратяването и отстраняването на екологични щети; контролира обектите, работещи с опасни химични вещества (ОХВ).

Дирекция „Превантивна дейност” прилага разпоредбите на глава шеста от Закона за опазване на околната среда и произтичащите поднормативни актове чрез провеждане на: процедури по преценяване на необходимостта от ОВОС и ЕО, изготвяне на решения по ОВОС и становища по ЕО; прилага разпоредбите на Закона за биологичното разнообразие, като провежда процедури по оценка на съвместимостта на планове, програми, проекти и инвестиционни предложения с предмета и целите на опазване в защитените зони, както и др. съгласувателни документи, необходими при одобряването на инвестиционни предложения (ИП), планове и програми, и компонент биоразнообразие; поддържа регистри с база данни, съгласно специализираното законодателство.



**1.3.Мисия и цели на РИОСВ**

Мисията на Регионалната инспекция по околната среда и водите - Пазарджик е да съхрани природните богатства в териториалния обхват на инспекцията и да осигури здравословна околна среда за населението й.

Целите на инспекцията са свързани с подобряване на екологичните показатели и  
приоритизиране на екологично важните аспекти при провеждането на държавната политика по опазването на околната среда на регионално равнище.

Целите на РИОСВ-Пазарджик произтичат от мисията и стратегическите цели на МОСВ за опазване и подобряване състоянието на околната среда, разумно и ефективно използване на природните ресурси и осигуряване на възпроизводството, съхраняване на разнообразието и възстановяване на екосистемите и услугите, които те предоставят.

Основните цели за 2024 година на РИОСВ – Пазарджик са:

* ***По-здравословна околна среда*** – ще бъде постигната чрез:
  + *намаляване нивата на емисиите до достигане на общоевропейските норми за качество на атмосферния въздух и ограничаване на емисиите на парникови газове*

Постигането на тази цел е чрез предотвратяване или ограничаване на вредните емисии, изпускани в атмосферния въздух от неподвижни източници, намаляване и ограничаване на неорганизираните емисии, както ичрез ограничаване на употребата на флуорсъдържащи парникови газове с висок потенциал на глобално затопляне, чрез контрол на оператори на хладилно, климатично и термопомпено оборудване в изпълнение на Регламент (EO) №1005/2009 и Регламент (EС) № 517/2014.

* *намаляване нивата на шум от промишлени източници*

Постигането на целта е чрез контрол на шума, излъчван от промишлени източници в околната среда.

* *опазване и подобряване състоянието на водните ресурси.*

Постигането на целта е чрез предотвратяване или намаляване на замърсяването на водите при източника на замърсяване чрез подобряване качеството на заустваните отпадъчни води от обектите, чрез извършване на системен емисионен контрол по спазване на условията и ограниченията, разписани в издадените разрешителни за заустване на отпадъчни води по Закона за водите (ЗВ) или комплексните разрешителни по смисъла на Закона за опазване на околната среда (ЗООС), в т.ч. и подобряване ефективността на работата на пречиствателните съоръжения за отпадъчни води.

* + *предотвратяване на промишленото замърсяване и екологична отговорност.*

- Постигането на тази цел е чрез оптимизиране на качеството на превантивния подход чрез указания на възложителите на ИП и на засилена контролна дейност с цел спазване на нормативната уредба, както и недопускане наличието на инсталация, попадаща в приложното поле на Приложение № 4 от ЗООС работеща без издадено КР;

- контрол по изпълнение на поставените условия в комплексните разрешителни.

- контрол по изпълнение изискванията на нормативната уредба в областта на екологична отговорност на оператори попадащи в приложното поле на *Закона за отговорността за предотвратяване и отстраняване на екологични щети.*

* *Предотвратяване на вредното въздействие от опасни химични вещества и смеси* *върху човешкото здраве и околна сред*ачрезсистемен контрол по изпълнение на изискванията на законодателството по химикали като Регламент (ЕО) 1907/2006 (REACH), Регламент (ЕО) 1272/2008 (CLP), Регламент (ЕО) № 2019/1021 относно устойчивите органични замърсители и другите, Регламент (ЕО) 648/2004 относно детергентите и другите относими нормативни актове.
* *Опазване, устойчиво ползване и възстановяване функциите на почвите.*

Целта ще бъде постигната с: контрол на рекултиварани общинските депа, провеждане мониторинг на почвите, като част от Националната система за мониторинг на околната среда; контрол за опазване и екологосъобразното използване на земните недра в действащи кариери при извършване на дейности за добив.

* *Насърчаване на устойчивото потребление и производство.*

Целта ще бъде постигната чрез устойчиво управление на отпадъците:

- Депониране на отпадъците на регионалните депа - Панагюрище и Пазарджик;

- Повишаване ефективността на контролната дейност по прилагането на законовите изисквания, касаещи управлението на отпадъците. Взаимодействие с други контролни органи и местните власти по прилагане на законовите изисквания.

Резултатът от постигането на целта е намаляване на въздействието върху околната среда, свързано с използването на природните ресурси и генерирането на отпадъци, увеличаване на количествата рециклирани и оползотворени отпадъци и намаляване на количествата депонирани отпадъци.

* *Опазване, поддържане и възстановяване на биологичното разнообразие*

Целта ще бъде простигната чрез:

* + Контрол по спазването на режимите за защитените територии и защитените зони, опазването на защитените растителни и животински видове и техните местообитания;
  + Изпълнение на дейностите, включени в плановете за управление на защитени територии;
  + Контрол по търговия със защитени биологични видове.
* *Ограничаване въздействието върху компонентите и факторите на околната среда при реализацията на нови обекти.*

- Прилагане на превантивен контрол за недопускане и/или ограничаване на значителни отрицателни въздействия върху околната среда от нови инвестиционни предложения и/или разширение на съществуващи дейности и обекти чрез провеждане на процедури по ОВОС и ЕО в съответствие с разпоредбите на глава VI на ЗООС, Наредба за условията и реда за извършване на оценка на въздействието върху околната среда (Наредбата по ОВОС) и Наредба за условията и реда за извършване на екологична оценка на планове и програми (Наредбата по ЕО);

* + Извършване на проверки във връзка с контрол по изпълнението на поставени условия и мерки в издадените крайни административни актове по реда на глава шеста от ЗООС, проверка за правно действие на административни актове, контрол по сигнали и жалби, относно ИП реализирани без процедура по глава шеста от ЗООС.
* *Повишаване на съзнанието и екологичната култура на населението в сферата на околната среда, включително от най-ранна възраст.*

- Организиране на мероприятия и кампании насочени към насърчаване на личната отговорност на всеки за опазването на природата, включително повишаване на използването на електронните средства за достъп до информация и участие на обществеността в процеса на вземане на решения.

- Осигуряване на информация за състоянието на околната среда за целите на политиките за опазване на околната среда, в т.ч. чрез поддържане на публичен достъп до информация.

**1.4. Национални политики, приоритети и приложимо законодателство.**

Разработването и провеждането на националната политика по околна среда в Република България е отговорност на Министерството на околната среда и водите. Мисията на министерството е да съхрани природните богатства на България и да осигури здравословна околна среда за населението й.

Дейността на РИОСВ е тясно свързана с националната политика, провеждана на регионално ниво съгласно стратегиите, програмите, плановете и съществуващото законодателство по околна среда.

При планиране на контролната дейност през 2024 г. РИОСВ-Пазарджик ще продължава да следва приоритетите, изведени в националните политики, провеждани на местно ниво, съгласно стратегиите, програмите, плановете и съществуващото законодателство по околна среда, а именно:

* *Политика I:* Намаляване на вредните емисии в атмосферата и подобряване качеството на атмосферния въздух.

*Приоритети*:

-    Контрол по Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой;

-    Контрол по Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове;

-    Контрол по изпълнение на заложените мерки в Плановете за действие към общинските програми по чл.27 от Закона за чистотата на атмосферния въздух; с цел намаляване нивата на фини прахови частици (ФПЧ10) за постигане качеството на атмосферния въздух, които не пораждат значителни отрицателни въздействия и рискове за човешкото здраве и околната среда.

-   Контрол на горивни и производствени инсталации с цел спазване на емисионните норми.

***•*** *Политика II:* Оценка, управление и опазване на водите.

*Приоритети:*

* Контрол на всички обекти с издадени разрешителни за заустване на отпадъчни води в повърхностни водни обекти, по изпълнение на условията поставени в тях.
* Контрол на оператори с установени нарушения свързани със замърсяване на повърхностни водни обекти;
* Контрол на оператори, които формират приоритетни и приоритетно опасни вещества.
* Повишаване на динамиката в хода на провежданите процедури по реда на Глава VI от ЗООС, както и последващ контрол относно поставените условия в тях в зависимост от фазите на реализиране на съответното инвестиционно предложение, план или програма.
* *Политика III:* Устойчиво управление на отпадъците – интегрирана система за управление на отпадъците и опазване на почвите.

*Приоритети:*

* + Намаляване на количеството депонирани битови отпадъци, чрез предварително третиране, рециклиране, оползотворяване и обезвреждане на  
    отпадъците на регионален принцип.
  + Предотвратяване образуването на нерегламентирани сметища.
  + Недопускане на нерегламентирано изгаряне на отпадъците чрез контрол на обектите, при чиято дейност се образуват отработени масла, излезли от употреба гуми и др.
  + Контрол на лицата, пускащи на пазара продукти, след употребата, на които се образуват масово разпространени отпадъци.
  + Ефективен контрол върху състоянието на складовете с негодни за употреба ПРЗ и Б-Б кубовете на територията на област Пазарджик.
* *Политика IV:* Съхраняване, укрепване и възстановяване на екосистеми, местообитания, видове.

*Приоритети:*

* + Ограничаване загубата на биологично разнообразие и запазване на естествените екосистеми.
  + Преустановяване на нарушения в защитени територии и зони.
* *Политика VI: Оценка на въздействието върху околната среда.*

*Приоритети:*

- Контрол по изпълнение на задължения на възложители - проверка на това дали дейности, строителство и технологии се изпълняват или са процес на изпълнение въз основа на съответни издадени крайни административни актове по проведени процедури по реда на глава VI от ЗООС (в случай, че е идентифицирана необходимост от провеждането на такива);

- Контрол върху задължения планове/програми да се одобряват след проведена процедура по реда на раздел II, глава VI от ЗООС (екологична оценка) или писмо от компетентен орган за липсата на необходимост от такава;

- Контрол на планове за изпълнение на мерки по чл. 96, ал. 1, т.8 от ЗООС и по изпълнение на условията от решението по ОВОС и в решенията за преценяване на необходимостта от извършване на ОВОС, като препоръчваме в плана да се включат решения, издадени от министъра на околната среда и водите за значими обекти, такива, предизвикалия обществения интерес през годините и срещу които се подават сигнали и възражения;

- Контрол от компетенциите на РИОСВ по изпълнение на условия, мерки и ограничения в становища по екологична оценка и решения за преценяване на необходимостта от извършване на екологична оценка;

- Контрол относно правно действие на решения по ОВОС/решения за преценяване на необходимостта от извършване на ОВОС - проверки по чл. 93, ал. 8 и чл. 99, ал. 12 от ЗООС.

* *Политика VI:* Управление на опасните химични вещества и контрол при предотвратяване на екологични щети

*Приоритети:*

* Контрол по Регламент (ЕС) 2017/852 относно живака: Целеви групи – оператори, които използват живак, смеси на живака или живачни съединения за разрешена употреба (за производство на продукти или в производствени процеси)]
* Контрол по Регламент (ЕО) 1907/2006 REACH: Целеви групи - производители, вносители, изключителни представители и потребители по веригата.
* Контрол по Регламент (ЕС) 2019/1021 относно устойчивите органични замърсители (УОЗ): Целеви групи – производители на изделия, вносители и потребители надолу по веригата.
* Контрол по Регламент (ЕО) 2019/1020 относно надзора на пазара: Целеви групи - производители, вносители, потребители по веригата, изключителни представители, дистрибутори, доставчици на услуги за обработка на поръчки, доставчици на услуга на информационното общество и крайни ползватели (потребители извън всяка търговска или стопанска дейност, занаят или професия)]
* Контрол по предопредотвратяване на големи аварии с опасни вещества и ограничаване на последствията от тях (СЕВЕЗО): Целеви групи – оператори на предприятия, класифицирани с нисък и висок рисков потенциал по чл. 103, ал. 2 или ал. 5 от ЗООС с контролен орган - комисията по чл. 157а, ал. 2 от ЗООС

***•*** *Политика VII:* Подобряване на бизнес средата и насърчаване на инвестиционната активност чрез намаляване на административни и финансови тежести в бизнеса.

*Приоритети:*

* + Електронно обслужване с цел повишаване ефективността и достъпа до информация.
  + Попълване, актуализиране и вписване на информация в Публичени регистри, в рамките на компетенциите на РИОСВ.

**•** *Политика VIII:* Усъвършенстване на контрола и повишаване на общественото съзнание и култура по въпросите на околната среда**.**

*Приоритети:*

* + Провеждане на национални информационно-образователни кампании.
  + Ежемесечно публикуване на сайта на доклади /информация/ с цел информираност на населението по отношение на извършваните проверки, резултатите и предприети действия в резултат на контролната дейност.

**Приложимо законодателство и промени**

Нормативната уредба се урежда с приетите закони, наредби, инструкции и методики по опазване на околната среда.

Приложими нормативни документи и влезли в сила през 2023г. промени в някои от основните нормативни документи:

*• Закон за опазване на околната среда (ЗООС)* - Обн. ДВ. бр.91 от 25.09.2002г., изм. ДВ, бр. 84 от 6.10.2023г., изм. ДВ, бр. 102 от 8.12.2023г.

• *Закон за чистотата на атмосферния въздух* – Обн. ДВ, бр. 45 от 28.05.1996 г., изм. ДВ. бр. 102 от 08.12.2023г.

Изменението на закона през 2023 г. касае издаване от министъра на здравеопазването, министърът на земеделието и храните и министърът на транспорта, информационните технологии и съобщенията на наредба за ограничаване на стопанските дейности и за ползването на растителната продукция от ивиците край пътищата в зависимост от замърсяването на атмосферния въздух от моторните превозни средства; министъра на земеделието и храните или от оправомощено от него длъжностно лице - по използването на метилбромид за карантина и обработка на пратки преди износ и/или за критични нужди.

• *Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници*- Обн. ДВ, бр. 31 от 6.04.1999г., изм. и доп. ДВ, бр. 14 от 10.02.2023г.

Изменението касае чл. 49, ал. 2 и ал. 3 и влиза в сила от 10.02.2023г., а именно: автоматичните системи за измерване, използвани от операторите на големи горивни инсталации при извършване на СНИ, следва да осигуряват непрекъснато подаване в реално време в ИАОС на измерените валидирани средночасови стойности (след корекция за съдържанието на водна пара в отпадъчните газове и при нормативно изискваното кислородно съдържание) на емисиите на вредни вещества, изпускани в атмосферния въздух, съгласно условията в издадените комплексни разрешителни. Изпълнителната агенция по околна среда осигурява на РИОСВ достъп в реално време до подаваните данни и записите от данните по ал. 2 могат да се ползват като доказателствено средство за установяване и доказване на нарушения на законодателството по опазване на околната среда.

Съгласно Предходни и Заключителни разпорадби § 3. Изпълнителната агенция по околна среда осигурява изпълнението на изискванията на чл. 49, ал. 2 в срок до три месеца от влизането в сила на тази наредба. § 4. Операторите на големи горивни инсталации привеждат автоматичните системи за измерване в съответствие с изискванията на чл. 49, ал. 2 в срок до шест месеца от влизането в сила на тази наредба.

• *Наредба № 1 от 17 февруари 2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове* - Обн. ДВ, бр. 20 от 7.03.2017г., изм. и доп. ДВ, бр. 18 от 24.02.2023г.

Измененията обхващат изменения в Раздел II. Обучение и издаване на документи за правоспособност за извършване на дейности със стационарно противопожарно оборудване, съдържащо флуорсъдържащи парникови газове.

Изменения, които влизат в сила от 24.02.2023г. са извършени и в чл. 44 от наредбата.

• *Наредба за изискванията за качество на твърдите горива, използвани за битово отопление, условията, реда и начина на техния контрол* - Обн. ДВ, бр. 15 от 21.08.2020г., изм. ДВ, бр. 105 от 19.12.2023г.

Изменението касае Приложение № 2 към чл. 5, ал. 2, а именно Декларацията за съответствие на качеството на твърдите горива, Приложение № 3 към чл. 7, т. 1 и Приложение № 4 към чл. 7, т. 2 и чл. 21, ал. 1, т. 2, които влизат в сила от 19.12.2023г.

• *Закон за ограничение изменението на климата* - Обн. ДВ, бр. 22 от 11.03.2014г., изм. ДВ, бр. 84 от 6.10.2023г., изм. ДВ, бр. 96 от 17.11.2023г., изм. ДВ, бр. 102 от 8.12.2023г.

Изменения обхващат чл. 3, ал. 4, чл. 4, ал. 1, чл. 8, ал. 1, чл. 12, ал. 1, т. 2 и чл. 67б, ал. 4 от закона.

***•*** *ЗАКОН за отговорността за предотвратяване и отстраняване на екологични щети –* Обн., ДВ, [бр. 43](https://web.apis.bg/p.php?i=330655&b=0) от 29.04.2008 г., пос. изм. и доп.  бр. 102 от 8.12.2023г.

Изменението касае предоставяне на информация по служебен път от Министерство на земеделието и храните на ИАОС.

**•** *Закон за водите* (ДВ, бр. 67/1999г.,изм. и доп. ДВ, бр.102/2023г.).

**•** *Наредба № 2 за издаване на разрешителни за заустване на отпадъчни води във водни обекти и определяне на индивидуални емисионни ограничения на точкови източници на замърсяване* (ДВ, бр. 47/2011г., доп. и изм. ДВ, бр. 48/2015г.).

**•** *Наредба № 7 за условията и реда за заустване на производствени отпадъчни води в канализационните системи на населените места* (ДВ, бр. 98 от 1.12.2000г.)

**•** *Наредба № 6 от 2000 г. за емисионни норми за допустимото съдържание на вредни и опасни вещества в отпадъчните води, зауствани във водни обекти* (ДВ, бр. 97 от 2000 г.; изм. и доп., ДВ, бр. 24/ 2004 г.)

**•** *Наредба № 1 за мониторинг на водите* (ДВ, бр.3/2011г. , изм. и доп. ДВ бр.20/2016г.).

• *Закон за управление на отпадъците (ЗУО*) - Обн. ДВ. бр.53 от 13 Юли 2012 г., посл. изм. и доп., бр. 108 от 30.12.2023 г., в сила от 1.01.2024 г.

 Промените касаят месечните обезпечения и отчисления за 2023 г. и 2024 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците, както и промяна в начина на заплащането на физически лица при предаването на ОЧЦМ.

* *Наредба № 1 за реда и образците, по които се предоставя информация за дейностите по отпадъците, както и реда за водене на публични регистри (обн., ДВ, бр. 51 от 20.06.2014 г., изм. и доп. ДВ, бр. 33 от 10.04.2023 г., в сила от 10.04.2023 г.).*

Измененията и допълненията касаят изготвянето и предоставянето на годишни отчети по отпадъците, воденето на отчетност на отпадъците, предоставянето на информация и регистриране в НИСО на задължените лица.

* *Наредба за изискванията за третиране на излезли от употреба гуми- приета с ПМС № 221 от 14.09.2012 г., обн., ДВ, бр. 73 от 25.09.2012 г., в сила от 25.09.2012 г., изм., бр. 30 от 15.04.2016 г., в сила от 16.06.2016 г., изм. и доп., бр. 60 от 20.07.2018 г., бр. 2 от 8.01.2021 г., бр. 100 от 16.12.2022 г., бр. 23 от 14.03.2023 г., в сила от 14.03.2023 г. (Нова – ДВ, бр. 23 от 2023 г., в сила от 14.03.2023 г.*

Измененията и допълненията касаят, лицата, които пускат на пазара гуми относно прилагането на мерки за постигане на цели по оползотворяване на не по-малко от 75 на сто от количеството (в тонове) гуми, пуснати от тях на пазара на Република България през текущата година и не по-малко от 65 на сто от количеството (в тонове) гуми, пуснати на пазара на Република България през текущата година, за регенериране и/или рециклиране.

* *Наредба за излезлите от употреба моторни превозни средства, ДВ бр. 47 от 30.05.2023 г., в сила от 1.06.2023 г.*

Измененията и допълненията касаят § 2 от допълнителните разпоредби във връзка с делегираната директива (ЕС) 2023/544 на Комисията от 16 декември 2022 г. за изменение на Директива 2000/53/ЕО на Европейския парламент и на Съвета по отношение на освобождаванията във връзка с употребата на олово в алуминиеви сплави за целите на обработката на металорежещи машини, в медни сплави и в определени батерии (ОВ, L 73 от 10 март 2023 г.).“

• *Нова Наредба № Н-4 от 2.06.2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци, ДВ, бр. 52 от 16.06.2023 г.*

Наредбата определя условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци.

• *Наредба за условията и реда за извършване на оценка на въздействието върху околната среда* (Приета с ПМС № 59 от 7.03.2003 г., посл. изм. и доп ДВ, бр. 62 от 5.08.2022 г., в сила от 5.08.2022 г.);

• *Наредба за условията и реда за извършване на екологична оценка на планове и програми* (Приета с ПМС № 139 от 24.06.2004 г., обн., ДВ, бр. 57 от 2.07.2004 г., посл. изм. и доп. ДВ. бр. 70 от 7.08.2020 г.).

*• Закон за защита от вредното въздействие на химичните вещества и смеси,* подзаконовите нормативни актове и регламентите, чието прилагане се урежда със закона, като Регламент (ЕО) № 1907/2006 (REACH), Регламент (ЕО) № 1272/2008(CLP), Регламент (ЕО) № 648/2004, Регламент (ЕС) 2019/1021 и др.

• Закон за биологичното разнообразие (ЗБР) - Обн. ДВ. бр.77 от 9 август 2002 г., изм. и доп. бр. 102 от 8 декември 2023 г.

Измененията на закона през 2023 г. са свързани със създаване на структура за управление на мрежата Натура 2000 към Националния план за възстановяване и устойчивост, като определят конкретни органи, отговорни за управлението на защитените зони, както и техните правомощия. Въвежда се задължението за разработване на планове за управление на всички защитени зони, в които ще бъдат определени специфични за зоните подробни цели и мерки за опазване, в съответствие с изискванията на Европейската комисия.

1. **Околна среда, дейности и инсталации.** 
   1. **Състояние на околната среда - екологични проблеми в района**

Основните антропогенни фактори, които оказват влияние върху качеството на околната среда са: промишленост, транспорт, бит, нерегламентирани сметища, нерегламентирано третиране на отпадъци (запалване), състояние на пътна и канализационна инфраструктура в населените места, шум, нерегламентирано бране на защитени лечебни растения. Тези фактори влияят върху състоянието на компонентите на околната среда - атмосферен въздух, водите, почвите и биоразнообразието.

И през 2024 г. състоянието на околната среда в региона ще се наблюдава и анализира чрез подсистемите на Националната система за екологичен мониторинг (НАСЕМ) на МОСВ за:

* мониторинг на атмосферния въздух;
* мониторинг на отпадъчни води;
* мониторинг на шумовото натоварване на околната среда;
* мониторниг на почви.

През плановата 2024 г. ще продължи събирането на информация за състоянието на находища на защитени растителни видове и на популации на защитени видове чрез подсистемата Национална система за мониторинг на биологичното разнообразие (НСМБ) за: зимуващи водолюбиви птици на територията на област Пазарджик, дива коза, кафява мечка, Алпийско сграбиче, Сребристовлакнесто подрумиче.

Основни екологични проблеми в района са:

* **Замърсяване на атмосферния въздух**

Съгласно Заповед № РД-257/25.03.2022г. на Министъра на околната среда и водите за утвъждаване на райони за оценка и управление на качеството на атмосферния въздух в Югоизточен район на територията на РИОСВ-Пазарджик общините, които трябва да изготвят програми за намаляване нивата на замърсителите съгласно чл. 37 от Наредба № 12 от 15 юли 2010 г. за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух (Обн. ДВ, бр. 58 от 30.07.2010г., изм. и доп. ДВ, бр. 79 от 8.10.2019г.).

***Община Велинград*** има приета от Общински съвет – Велинград с Решение №211/19.09.2023г., Протокол №10 актуализирана „Общинска програма за намаляване нивата на замърсителите и достигане на утвърдените норми за вредни вещества на община Велинград за периода 2020-2025г.“ и План за действие към същата.

***Община Пазарджик*** има приета от Общински съвет – Пазарджик с Решение №205/12.09.2022г., Протокол №10 актуализирана „Програма за управление качеството на атмосферния въздух на община Пазарджик за периода 2021–2027 г.“ и План за действие към същата.

***Община Панагюрище*** – в РИОСВ-Пазарджик през 2023г. от община Панагюрище е постъпил проект на актуализация на „Програма за управление на качеството на атмосферния въздух – намаляване на замърсителите и достигане на установените норми за съдържанието им в атмосферния въздух на територията на община Панагюрище 2022-2027г.“ и План за действие към нея. От страна на РИОСВ-Пазарджик са дадени бележки, които следва да се коригират. Проектът на програмата е изпратен и за становище от ДОЧВ на МОСВ.

Наблюдението и контролът върху състоянието на атмосферния въздух на територията на област Пазарджик се осъществява от една автоматична измервателна станция в горски екосистеми „Юндола“, намираща се в землището на с. Юндола, община Велинград и един пункт с ръчно пробонабиране и последващ лабораторен анализ „РИОСВ-Пазарджик“, намиращ се в гр. Пазарджик, пл. „Васил Левски“ № 5, шифър на пункта: BG0047А, които са част от Националната система за мониторинг на качеството на атмосферния въздух (НСМКАВ) на МОСВ.

Данните от автоматичната измервателна станция в горска екосистема „Юндола“, чрез система за пренос на данни се наблюдават от РИОСВ-Пазарджик и същите данни постъпват в ИАОС София.

Пунктът за ръчно пробонабиране „РИОСВ-Пазарджик“, в гр. Пазарджик следи показателите серен диоксид (SO2), азотен диоксид (NO2) и фини прахови частици (ФПЧ10). В РИОСВ – Пазарджик от РЛ Пазарджик към ИАОС за SO2 и NO2 постъпват данни 4 (четири) пъти на ден. Данните имат само индикативен характер и не може да се извърши сравнение на регистрираните концентрации с денонощните норми на контролираните замърсители.

През 2023г. от получените данни за SO2 и NO2 не са установени превишения на измерените концентрации от средночасовите норми за SO2 – 350 μg/m3 и NO2 - 200 μg/m3, съгласно Наредба № 12 от 15 юли 2010 г. за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух (Обн. ДВ, бр. 58 от 30.07.2010г., изм. и доп. ДВ, бр. 79 от 8.10.2019г.).

Пробонабирането от пункта на показател ФПЧ10 е с продължителност 24 часа. След лабораторно изпитване на ФПЧ10 от РЛ Пловдив към ИАОС, получените резултати се получават в РИОСВ-Пазарджик от РЛ Пазарджик към ИАОС.

В периодите от 30.05.2023г. до 07.06.2023г. не е извършвано пробонабиране поради извършване на задължителна профилактика на пробовземната апаратура.

Регламентираният брой превишения на средноденонощната норма за ФПЧ10 от 50 μg/m3 е да не бъде превишавана повече от 35 пъти в рамките на една календарна година. През 2023 г. са отчетени 15 превишения на средноденонощната норма, което е под броя за една календарна година.

Превишенията на средноденонощната норма са констатирани основно през есенно-зимния период месеците: януари, февруари, септември, октомври, ноември и декември, следствие на отоплението с твърди горива в битовия сектор и неблагоприятните метерологични условия.

Съответно измерените концентрации с превишение са: м. януари – 5 (01.01.2023г.-52 μg/m3; 02.01.2023 г. - 55 μg/m3; 03.01.2023 г. - 60 μg/m3; 09.01.2023 г. - 83 μg/m3 и 18.01.2023 г. - 67 μg/m3); м. февруари – 1 (10.02.2023 г. - 56 μg/m3); м. септември - 1 (27.09.2023 г. - 51 μg/m3); м. октомври - 2 (23.10.2023 г. - 66 μg/m3; 25.10.2023 г. - 69μg/m3); м. ноември – 2 (02.11.2023 г. - 60 μg/m3; 22.11.2023 г. - 53 μg/m3); м. декември - 4 (01.12.2023 г. - 71 μg/m3; 11.12.2023 г. - 58 μg/m3; 13.12.2023 г. - 67 μg/m3; 14.12.2023 г. – 54 μg/m3).

Отчетената средногодишна концентрация на ФПЧ10 за 2023 г. е 24,185 μg/m3, което е под средногодишната норма за опазване на човешкото здраве 40 μg/m3.

Във връзка с Европейското законодателство – чл. 20 на Директива 2008/50/ЕО относно качеството на атмосферния въздух и за по-чист въздух за Европа, транспонирано в чл. 32 на Наредба №12/2010 г*.*, което дава възможност в случаите, когато установените превишения на нормите за ФПЧ10 в даден район за оценка и управление (РОУ) са в резултат на високи концентрации на прахови частици в атмосферния въздух, причинени от природни източници (включително от пренос на пустинен прах), тези превишения да не се считат за такива. На основание разработена от Националния институт по метеорология и хидрология през 2022 г. „Методика за определяне на превишенията на пределно допустимите стойности на ФПЧ10, които се дължат на емисии от природни източници – пустинен прах“ и извършеното докладване към Европейската комисия окончателните данни за станция „РИОСВ-Пазарджик“, код на станцията BG0047А са:

* 2021 г. - 31 дни с превишения ФПЧ10 след корекцията от 39 дни и средногодишна концентрация ФПЧ10 след корекцията 28,56 μg/m3 от 29,76 μg/m3;
* 2022 г. - 13 дни с превишения ФПЧ10 след корекцията от 17 дни и средногодишна концентрация ФПЧ10 след корекцията 23,71 μg/m3 от 24,65 μg/m3.

На основание извършената оценка по чл. 27, ал. 7 от Закона за чистотата на атмосферния въздух (ЗЧАВ) по замърсител ФПЧ10 за 2023 г. се установява, че броят на годишните превишения и средногодишната концентрация по наблюдавания замърсител са в норма.

|  |  |  |  |
| --- | --- | --- | --- |
| **Година** | **Средногодишна концентрация, μg/m3** | **Брой годишни превишения на средноденонощната норма от 50 μg/m3 (допустими 35 броя)** | **Времеви обхват %** |
| 2021 | 28,56 | 31 | 79,73 |
| 2022 | 23,71 | 13 | 82,51 |
| 2023 | 24,19 | 15 | 97,53 |
| Средна стойност, съгласно чл. 27, ал. 7 от ЗЧАВ | 25,49 | 20 |  |

Данните за 2023 г. са без приспадане на превишения, дължащи се на пустинен прах.

* През 2022 г. не са отчетени нива на шумово натоварване над допустимите норми при извършените собствени измервания.

Във връзка с получавани сигнали и оплаквания от предходни години от дейността на оператор „Биовет“ АД, гр. Пещера и предвид местонахождението на производствената площадка – в границите на населеното място, през 2024 г. е предвиден засилен контрол, както и извършване на контролни измервания на шум в околната среда.

**Основни проблеми, свързани със замърсяването на водите**

Основен проблем, свързан със замърсяването на водитеелипсата на изградени селищни пречиствателни станции, особено за агломерации с над 10 000 екв. жители. Натоварването на водните тела с непречистени отпадъчни води влошава екологичното им състояние.

За периода на 2023 г. в значителна степен продължава редуциране на замърсяването на повърхностните водни обекти (тела) от канализационните системи на населените места, в резултат от въвеждането в експлоатация на градските пречиствателни станции /ГПСОВ/ на общините: Пазарджик, Пещера, Панагюрище и Септември.

За всички общини без ГПСОВ на територията на област Пазарджик: Белово, Велинград, Ракитово, Брацигово, Батак, Стрелча и Сърница, е проведена процедура за издаване на разрешително за заустване на отпадъчни води в повърхностен воден обект на етап проект.

Друг съществен екологичен проблем за региона са закритите площадки за рудодобив: пл.”Елшица” и пл. „Медет”.

Дружеството, осъществяващо дейността по рекултивация на нарушените терени и управлението на водите за изброените площадки на територията на област Пазарджик е „Еко Антрацит” ЕАД, гр. София с принципал Министерство на икономиката.

През периода от 2017 г. до 2023 г., в изпълнение на заложените мерки в ПУРБ на БД ИБР, „Еко Антрацит” ЕАД е предприело следните действия които се изпълняват:

* За пл. „Елшица”:

„Еко Антрацит” ЕАД е сключило рамков договор № ЕА-11-01/16.08.2018г. и допълнително споразумение от 29.08.2018г. с „Монтажи” ЕАД за проектиране и изпълнение на обект рудник „Елшица” - управление и пречистване на води и мониторинг. През 2023г. е сключен е анекс № 2 от 04.08.2023г. с „Монтажи” ЕАД за удължаване срока за изпълнение на СМД до 04.08.2026г.

През 2023г. се изпълнява строителството на ПСОВ за дренажни води от пл. „Елшица“, както и довеждащите колектори и открити канали за дъждовни и дренажни води. Извършена е актуализация на работния проект, като допълнително е увеличен капацитета на ПС за дренажни води към ПСОВ. Към края на 2023г. временно са преустановени строително-монтажните дейности.

* за пл. Медет:

Разработеният и изпълняван проект „Рудник „Медет” - Управление и пречистване на води и мониторинг. Първи етап – управление на води”, предвижда разделяне на чисти и замърсени води и отвеждане на замърсените в котлована на рудник „Медет”.

През 2023г. в МИ е проведен експертен съвет на който са предложени нови проектни решения за отвеждане и пречистване на водите от пл. „Медет“. През изминалата 2023г. не са извършвани строително-монтажни дейности на пл. „Медет“.

* **Основни проблеми свързани с управление на отпадъците и опазване на почвите са:**
  + Независимо, че всички населени места са обхванати в системи за организирано сметосъбиране и сметоизвозване на битови отпадъци, продължава да се констатира изхвърляне на битови отпадъци на неразрешени за това места (републиканска и общинска пътна мрежа, входно-изходни зони на населени места, речни легла и прилежащите им територии и горски територии). Констатира се изхвърляне и на строителни отпадъци, ИУГ, отпадъци от разкомплектоване на ИУМПС, отпадъци от опаковки и др. РИОСВ-Пазарджик изготвя регулярно графици с определени отговорници за проверка на гореизброените места. При необходимост се извършват съвместни проверки с БД, ОПУ, ДГС и МВР-Пазарджик на територията на област Пазарджик. В хода на проверката се дават предписания на кметовете на общини, ОПУ-Пазарджик и ДГС. При неизпълнение на същите се търси административно наказателна отговорност.
  + Най-голям брой замърсявания с отпадъци и наличие на нерегламентирани сметища са констатирани в общините Септември и Велинград. През 2024 г. контролът ще бъде засилен, като ще се увеличи броят на плановите проверки за чистотата на населените места и речните легла и прилежащите им територии във всички общини.
  + Проблем по отношение на отпадъците е третирането на строителните отпадъци. В общините липсват работещи съоръжения и инсталации за оползотворяване/обезвреждане на генерираните строителни отпадъци от бита и бизнеса. И през настоящата година ще продължи контролът от страна на РИОСВ-Пазарджик по изпълнение на заложените мерки в регионалните и общински програми за управление на отпадъците.

През 2023г. е регламентирана само една нова площадка в гр. Пазарджик на фирма за третиране на строителни отпадъци.

* + Проблем за общините и фирмите е управлението на отпадъците от излезли от употреба гуми, т.к. същите имат затруднения при предаването им за оползотворяване. На територията на страната има ограничен брой лица с документ по чл.35 ЗУО за третиране на този вид отпадък.
  + Изградени и пуснати в експлоатация са две регионални депа – Панагюрище и Пазарджик, с което е преустановена експлоатацията на всички общински депа на територията на област Пазарджик. Управлението на битовите отпадъци се извършва на регионален принцип.
* **Основни проблеми по отношение на компонент ,,Почви“**
  + Проблем представлява съхранението на залежали и негодни за употреба пестициди в Б-Б кубове и складове, общинска, държавна и частна собственост, и свързаната с това потенциална възможност за замърсяване на прилежащи терени.
  + Друг екологичен проблем е от дейностите по добив и първична преработка на подземни богатства по отношение опазване на почвите.
* **Биологично разнообразие и защитени територии**

Като проблеми се очертават:

* + Нарушения в защитени територии.
  + Екземпляри от животински видове, оказали ли се в безпомощно състояние.
  + Осъществяването на дейности, които не са преминали процедура по оценка за съвместимостта им с предмета и целите на опазване на защитени зони.
* **Комплексно предотвратяване и контрол на замърсяването:**

За оператор с издадено КР, на територията на обл. Пазарджик, са отчетени аварийни ситуации - самозапалване на Регионално депо за неопасни отпадъци от регион Пазарджик във връзка с което от оператора е изискано да предприеме допълнителни технически и организационни мерки с цел недопускане/ ограничаване до минимум възможността от самозапалване на депонииния газ от тялото на клетка 1. Операторът е представил подробен план със заложени конкретни организационни и технически мерки с цел ограничаване до минимум възможността от самозапалване, както и бързото ликвидиране на евентуално възникнали огнища в тялото на клетка 1. През 2024 г. РИОСВ-Пазарджик ще проследи със засилено внимание спазването и изпълнението на заложените от операторът технически и организационни мерки в представения план.

* **Направление ОВОС и ЕО**

При извършване на контролната дейнсот се забелязват следните проблеми:

- не се входират от всички общини ежегодни доклади за наблюдение и контрол при прилагането на Общия устройствен план;

- невъзможност да се проверят всички решения, за които е изминал 5 годишния срок от тяхното издаване относно тяхната давност.

* 1. **Контролирани дейности**

След актуализация на регистъра на всички обекти, които подлежат на контрол и проверки съгласно законодателството по опазване на околната среда на територията на област Пазарджик общият брой е **1663**, завишен с 77 спрямо предходната година. Общият брой на контролираните обекти по компоненти и фактори, включени в плана на РИОСВ-Пазарджик през 2024г. е **448**. Подлежащите на контрол обекти са определени на база база изисквания в нормативната уредба и степента на риска за увреждане или замърсяване на околната среда.

Основните дейности, заложени за контрол от РИОСВ – Пазарджик през 2024 г. са в сферата на леката и дървообработващата промишленост, производство на лекарствени форми и добавки, производство на мебели, добив и преработка на подземни богатства, третиране на отпадъци, вкл. трансграничен превоз на отпадъци по Регламент (ЕО) №1013/2006 и др.

Във връзка с горното през 2024 г. ще се извършва контрол по отношение на:

**• По отношение на *атмосферния въздух*:**

* + оператори на оборудване заредено с флуорсъдържащи парникови газове, сервизни фирми и техници, обекти с неподвижни източници на емисии на вредни вещества в отпадъчни газове, в т. ч. големи горивни източници, обекти, класифицирани с висок риск, разположени в райони за оценка и управление на качеството на атмосферния въздух;
  + оператори, използващи в производствената си дейност продукти, съдържащи летливи органични съединения (ЛОС);

- обекти с издадени Разрешителни за емисии на парникови газове в обхвата на Закона за ограничаване изменението на климата. Предвижда се контрол на инсталираните капацитети, вид на използваните горива и измервателни устройства, изисквания за мониторинг и докладване.

* + обекти, срещу които има постъпили сигнали и жалби.
* **По отношение на фактор „*шум*“**

- инсталации и съоръжения от промишлеността, източници на шум в околната среда;

- контролни измервания на шума, излъчван в околната среда от промишлени обекти по предварително изготвен годишен график, съгласуван с ИАОС – София.

**• По отношение на *отпадъчните води*.**

- обектите формиращи отпадъчни води, параметрите и изпълнението на условията и изискванията в издадените разрешителни за заустване на отпадъчни води и комплексните разрешителни издадени по реда на ЗООС;

- аварийните изпускания на отпадъчни води;

- всички обекти, формиращи емисии на приоритетни и приоритетно опасни вещества, общи и специфични замърсители и заустващи в повърхностни води, включени в ,,Информационната система за разрешителни и мониторинг при управлението на водите“. Контролът на тези обекти се извършва съвместно с Регионалната лаборатория Пазарджик към ИАОС – София задължително два пъти годишно, с изключение на канализационните колектори без изградени пречиствателни станции и за обектите със сезонен режим на работа, които се контролират един път годишно;

- поддържане на база данни за извършения мониторинг и за контрол за състоянието на отпадъчните води.

* **Обект на контрол по фактор „*отпадъци*“ са:**
  + лица, включени в заповед по чл. 59 от ЗУО на Министъра на околната среда и водите, които не са изпълнили задълженията си по чл. 14 от ЗУО по всички масово разпространени отпадъци;
  + всички оператори и инсталации, третиращи опасни отпадъци;
  + инсталации за изгаряне/или съвместно изгаряне на отпадъци за спазване на нормативните изисквания;
  + дейността на лица, извършващи рециклиране на отпадъци от пластмасови опаковки;
  + изпълнение задълженията на кметовете на общини по чл. 19, ал. 3 от ЗУО относно управление на отпадъци, образувани на територията на общината;
  + общините за изпълнение на заложените мерки в плановете за действие към регионалните и общински програми за управление на отпадъците по чл.52 ЗУО;
  + дейността на търговци и/или брокери относно спазване изискванията на Наредба № 1/2014г. за реда и образците, по които се предоставя информация за дейностите по отпадъците, както и реда за водене на публични регистри;
  + лица, които извършват дейности по събиране и транспортиране на отпадъци, вкл. на отпадъци, с които се извършва трансграничен превоз на отпадъци по Регламент (ЕО) 1013/2006г.
  + всички съществуващи депа, които са рекултивирани след въвеждане в експлоатация на регионалните депа в редовна експлоатация.
* **По отношение на *опазване на почвите***

- рудници и кариери за добив на подземни богатства по отношение състоянието на почвите при извършване на дейностите по предоставени концесии за добив и първична преработка на подземни богатства;

- изпълнение на проекти за рекултивация на общински депа с преустановена експлоатация.

- техническото състояние на Б-Б кубове и складове за ПРЗ, относно съхранението на залежали и негодни за употреба пестициди.

- мониторинг на почвите I и II ниво, контрол и анализ на състоянието на почвите по изследваните показатели.

* **По отношение на *химични вещества* и контрол на риска от големи аварии** ще бъде извършен контрол на:
  + производители, вносители, дистрибутори, индустриални и професионални потребители на химични вещества в самостоятелен вид или в смеси. През 2023 г. ще се извърши контрол по *Регламент (EО) 1907/2006 (REACH), Регламент (ЕС) 2019/1021 относно устойчивите органични замърсители, Регламент (ЕС) 2019/1020 относно надзора на пазара, Наредба за реда и начина на съхранение на опасни химични вещества и смеси.*
  + предприятия/съоръжения, класифицирани с висок или нисък рисков потенциал, съгласно чл. 103, ал. 1 от ЗООС;
* ***Комплексни разрешителни***: контрол на оператори на инсталации с издадено комплексно разрешително по смисъла на чл. 117 от ЗООС.
* **По отношение на** ***екологична отговорност*** са планирани проверки на оператори извършващи дейности по Приложение № 1 към чл. 3 т. 1 от *Закона за отговорността за предотвратяване и отстраняване на екологични щети* във връзка със спазване изискванията на *Наредба № 1 от 29.10.2008 г. за вида на превантивните и оздравителните мерки в предвидените от Закона за отговорността за предотвратяване и отстраняване на екологични щети и за минималния размер на разходите за тяхното изпълнение* и изпълнение на задълженията на операторите по чл. 17, ал. 1 от ЗОПОЕЩ.
* **По отношение на *биологичното разнообразие*:**
  + Опазването на защитени територии – част от Националната екологична мрежа за спазване на режимите на резервати, защитени местности и природни забележителности.
  + Спазване на режимите на защитените зони в заповедите за обявяване и условията в решенията по оценка за съвместимостта.
  + Опазване и наблюдение състоянието на вековни и забележителни дървета.
  + Зоомагазини и пазари, както и на разрешителни, издадени от министъра на околната среда и водите за изключенията от забраните на Закона за биологичното разнообразие.
  + Зоомагазини във връзка с Регулиране на търговията с екземпляри от застрашени видове от дивата флора и фауна, съгласно Регламент 338/97 на Съвета на европейската общност.
  + Опазване и устойчиво ползване на лечебни растения, вкл. и събирането и изкупуването на получаваните от тях билки.
  + Дейността на обекти свързана с ГМО.
* ***По Направление ОВОС и ЕО:***

- условията и мерките по чл. 96, ал. 1, т. 7 от ЗООС в издадените решения по ОВОС и условията поставени в решенията за преценяване необходимостта от извършване на ОВОС;

- изпълнението на мерките, посочени в становището по ЕО, или на условията и мерките в решение за преценяване на необходимостта от извършване на ЕО в процеса на прилагането на плана или програмата;

- правно действие на актове издадени по реда на Глава Шеста от ЗООС.

* **EMAS**

На територията контролирана от РИОСВ-Пазарджик няма организации регистрирани по EMAS.

* 1. **Контролирани инсталации.**

След извършената актуализация на регистъра на обектите подлежащи на контрол в териториалният обхват на РИОСВ-Пазарджик – **1663,** от тях са:

* + 23 оператора с издадени Комплексни разрешителни за 28 инсталации;
  + 12обекта в обхвата на Глава седма, раздел I от *Закон за опазване на околната среда* (СЕВЕЗО обекти);.
  + 616 обекта с производствени дейности;
  + 118 обекта за съхранение и продажба на горива за МПС – бензиностанции
  + 90 обекта/площадки с издадени разрешения съгласно ЗУО;
  + 96 обекта/площадки с издадени регистрационни документи съгласно ЗУО;
  + Нотификации за трансграничен превоз на отпадъци – 3 обекта
  + 56 обекта с издадени разрешителни за заустване на отпадъчни води;
  + 4 обекта с издадено разрешително за емисии на парникови газове;
  + Защитени територии и зони – 119;
  + ЗБР, ЗЛР, ЗГМО – 237.

Планираните обекти за контрол през 2024 г. и честотата на проверките е съобразена с дейността на инсталациите, въздействието им върху околната среда и човешкото здраве. Взети са под внимание констатациите от предходни проверки, дадените предписания, наложени санкции, резултати от проведен собствен мониторинг, както и получени основателни жалби и сигнали и др.

Всички обекти/площадки с издадени разрешения за дейности с отпадъци по реда на чл. 35, ал.1 ЗУО подлежат на ежегоден контрол съгласно нормативните изисквания на ЗУО.

Всички обекти с издадени разрешителни за заустване подлежат на ежегоден контрол по изпълнеине на поставените в разрешителното условия съгласно чл. 26 от Наредба № 2 от 08.06.2011г. за издаване на разрешителни за заустване на отпадъчни води във водни обекти и определяне на индивидуални емисионни отраничения на точкови източници на замърсяване.

За обектите, подлежащи на контрол е извършена оценка на риска, съгласно Процедура за определяне на оценка на риска на обектите, подлежащи на контрол в териториалния обхват на РИОСВ.

В годишния план на РИОСВ–Пазарджик са включени за контрол следните обекти и инсталации:

* инсталации, попадащи в обхвата на Приложение №4 от ЗООС и с издадени комплексни разрешителни;
* в които има налични химични вещества и смеси, производители, вносители, дистрибутори и потребители на химични вещества, смеси и изделия.
* с издадени разрешителни за заустване на отпадъчни води;
* обекти отвеждащи отпадъчните си води в канализационните системи на населените места
* с изградена ЛПСОВ
* попадащи в обхвата на *Регламент (ЕС) 517/2014*;
* употребяващи органични разтворители;
* инсталации, третиращи отпадъци получени от трансграничен превоз по нотификации съгласно Регламент (ЕО) №1023/2006;
* инсталации и оператори третиращи опасни отпадъци;
* инсталации за изгаряне и/или съвместно изгаряне на отпадъци;
* инсталации за сепариране на отпадъци от опаковки и инсталации за рециклиране на хартиени и пластмасови отпадъци, на дървесни отпадъци, вкл. опаковки от дървесни материали, инсталации за производство на пелети, инсталации за производство на дървени въглища, инсталации за третиране на строителни отпадъци, инсталации за третиране на ИУЕЕО, инсталации за третиране на отпадъци от тонер-касети, инсталации за третиране на отпадъци от кабели, инсталации за третиране на отпадъци от катализатори, инсталации за производство на електро- и топлоенергия чрез анаеробно разграждане на биоотпадъци, инсталации за изгаряне на биомаса, инсталации за обезвреждане на болнични отпадъци, инсталация за рециклиране на отпадъци от черни метали - леярна, съоръжение за третиране на текстилни отпадъци, за които се изисква документ по реда на чл. 35 от ЗУО;
* извършващи дейности по Приложение 1 към чл. 3 т.1 от Закона за отговорността за предотвратяване и отстраняване на екологични щети (ЗОПОЕЩ);
* инвистиционно предложения, планове и програми с издадени административни актове по реда на глава Шеста, раздел II и III от ЗООС.
  + 1. **Въздействие върху околната среда и дейности**

Въздействието от дейността на различните инсталации се оценява чрез анализ на риска върху компонентите и факторите на околната среда, предприетите мерки и действия от операторите за намаляване на негативното влияние върху човешкото здраве и околната среда от работата на обектите.

При извършване на контролната дейност се следи за спазване на нормите за допустими емисии на вредни вещества, изпускани в атмосферния въздух при провеждания мониторинг, спазване на индивидуалните емисионни ограничения и условията, поставени в разрешителните за заустване в повърхностен воден обект, спазване на граничните стойности на нива на шум в съответната територия или устройствена зона, условията и мерките поставени в решенията по ОВОС, изпълнение на условията в КР; изпълнение на мерките за безопасност, заложени в докладите за безопасност и докладите по политиката по предотвратяването на големи аварии за предприятия/съоръжения с висок и с нисък рисков потенциал и условията в разрешителните и регистрационните документи за третиране на отпадъци.

За подобряване качеството на атмосферния въздух в общините с нарушено КАВ извършване на проверки на СГИ и обекти с неподвижни източници на емвисии. На основните източници влияещи върху качеството на атмосферния въздух в региона се извършва емисионен контрол. Провеждат се собствени непрекъснати измервания (СНИ), собствени периодични измервания (СПИ) и контролни измервания на емисиите на вредни вещества изпускани в атмосферния въздух от неподвижни източници.

Задължение на операторите на инсталациите е да поддържат постоянен водооборот на водите, без заустване в повърхностен воден обект. Проблем се явява използването на рекултивирани и нерекултивирани насипища (окисни отвали), при което се обособяват катодифузни източници на кисели дренажни води извън резервоарите за „богати разтвори”. При този механизъм индиректно се замърсяват съответните повърхностни водни тела. Съществува потенциален риск от замърсяване в последствие на източници за питейно водоснабдяване които са разположени в нетосредствена близост до повърхностното водно тяло.

За преустановяване на замърсяването от дифузните източници формирани в резултат от поетапното закриването на рудодобива е променено ПМС 140/1992г. на МС, като са включени и дейности за финансиране от държавния бюджет по отвеждане и пречистване на повърхностни и дренажни води. Дружеството, осъществяващо тази дейност на територията на област Пазарджик е „Еко Антрацит”ЕАД, гр. Панагюрище.

„Еко Антрацит” ЕАД разполага с договор с „Монтажи” ЕАД за проектиране и изпълнение на обект рудник „Елшица” и рудник „Медет“ - управление и пречистване на води и мониторинг.

При обобщен анализ на емитерите и източниците на замърсяване за качествата на водите, зауствани в повърхностни водни обекти (тела) се констатира, че замърсяванията основно се дължат на канализационните мрежи на големите населени места /над 10 000 еквивалентни жители/ без изградена ГПСОВ.

Броят на проверките, които са планирани за 2024г. е определен въз основа на  
направена оценка на риска по отношение въздействието върху околната среда. Определените рисковете на всяка една от контролираните инсталации се базира на направен обстоен анализ на наличната информация от проведения контрол на инсталациите през предходните години.

На контролираната територия от РИОСВ-Пазарджик има **23** оператори с издадени КР за **30** инсталации и дейности по Приложение № 4 ЗООС.

Операторите на инсталации с КР спазват разпоредбите на екологичното законодателство. Инсталациите работят със съответните пречиствателни съоръжения, извършва се мониторинг с честота и показатели, съгласно условията от КР.

След като бяха отчетени и взети под внимание индикаторите/ факторите за типичен риск на обектите с издадено КР, през 2024г. са заложени **13** проверки на оператори с издадени комплексни разрешителни.

На територията на област Пазарджик има общо **12** предприятия, класифицирани рисков потенциал по смисъла на глава седма, раздел първи от ЗООС (наричани по-долу СЕВЕЗО предприятия), от които **11** предприятия, класифицирани, като предприятия с нисък рисков потенциал (ПСНРП) и **1** като предприятие с висок рисков потенциал (ПСВРП). През 2023 г. се увеличи броя на ПСНРП във връзка с инвестиционно предложение (ИП) за изграждане на Цех за екстракция на маслодайни семена. Към днешна дата осем предприятия са в експлоатация, две предприятия са преустановили дейност за неопределен период от време (ПСНРП – „Марица олио“ АД и ПСНРП - „Людон транс” ЕООД), едно предприятие не е реализирано (ПСНРП –„Леог Газ 80“ ЕООД) и едно предприятие е на етап ИП и не е изградено (ПСНП – „Тити ойл“ ЕООД).

Пет функциониращи СЕВЕЗО предприятия представляват складови бази и площадки, в които се съхраняват продукти за растителна защита, други химични вещества и смеси, и дейности с отпадъци. Тези обекти се характеризират с ниско до средно ниво на опасност по отношение на основните дейности, извършвани в тях – складиране и съхранение. Другите обекти са производствени предприятия и съоръжения за съхранение на течни горива и втечнени газове. На тези площадки се извършват комплексни дейности, свързани с производството и поддръжката на оборудването, експлоатират се многофункционални съоръжения и инсталации, което обуславя необходимостта от постоянно вътрешно наблюдение и контрол на процесите. В това отношение тези предприятия се характеризират с повишена степен на опасност и това налага по-висока честота на проверките.

Като местоположение, шест от действащите СЕВЕЗО предприятия се намират в населени места, което може увеличи риска или последствията от голяма авария в тези предприятия. Другите са разположени извън населени места и в това отношение са с по-нисък риск.

Поддържането на добро ниво на безопасност налага необходимостта от системен комплексен контрол не само върху операторите на СЕВЕЗО предприятия, а и върху дейностите, извършвани на съседни обекти, изграждането на нови обекти (вкл. такива с обществено предназначение), разрешаването или съгласуването на нови дейности и обособяване на зони с конкретно предназначение.

* + 1. **Съответствие със законодателството**

Анализът на извършвания контрол през последните години показва, че е налице тенденция към все по-добро изпълнение на изискванията на екологичното законодателство.

Контролната дейност от РИОСВ-Пазарджик се осъществява чрез проверки на място, проверки по документи и оценка на резултати от емисионни измервания. Следи се изпълнението на планове и програми, контролира се изпълнението на условията в издадените разрешителни документи и съответствие на обектите с екологичното законодателството.

При констатирано отклонение от изискванията на екологичното законодателство и превишение на допустимите емисионни норми и ограничения се дават съответните предписания за предприемане на необходимите мерки за привеждане в съответствие и/ или се прилагат административно наказателни мерки. При констатиране на превишение на допустимите емисионни норми и ограничения, се прилагат административно наказателни мерки - налагане на санкции по чл. 69 от ЗООС.

***Компонент „Въздух“***

Операторите на обекти с неподвижни източници на емисии са извършвали през 2023 г. собствени периодични измервания, както и собствени непрекъснати измервания  на вредни вещества, изпускани в атмосферния въздух и получените резултати са представяни в РИОСВ – Пазарджик под формата на доклад. Анализът на резултатите от извършения емисионен контрол от операторите показва спазване на определените норми за допустими емисии (НДЕ). Контролните измервания на емисии, също показаха спазване на определените норми.

Операторите на инсталации, използващи разтворители през 2023г. под праговите стойности за консумация на разтворители са представили годишната информация за консумацията на разтворители. Операторите на инсталации, използващи разтворители над праговите стойности за консумация на разтворители са представил Планове за управление на разтворителите.

Операторите на оборудване, заредено с флуоръсъжащи парникови газове, както и ползватели на флуорсъдържащи парникови газове са представили годишните си отчети и информации.

По отношение на***шума от промишлени дейности****:*

При извършените планови проверки през 2023г. не са установени превишения на граничните стойности на ниво на шум по границите на производствените площадки и в местата на въздействие.

***Компонент „води“***

В хода на проверките е установено, че все повече титуляри на разрешителни спазват поставените условия в разрешителните издадени съгласно Закона за водите. Операторите спазват изискванията за провеждане на собствен мониторинг на качеството на заустваните отпадъчни води. При констатирани несъответстивия с екологичните норми се предприемат действия съобразно разпоредбите на ЗВ и ЗООС.

По отношение на ***управление на отпадъците***:

Основната работа е по прилагане на законовата рамка в областта на управление на отпадъците с цел намаляване на отрицателното въздействие върху околната среда, причинено от образуването и третирането на отпадъци, както и увеличаване отговорностите на замърсителите.

В резултат на засиления контрол на площадки за черни и цветни метали, както и на такива за разкомплектоване на излезли от употреба превозни средства, проверки на масово разпространени отпадъци, отработени масла, гуми и отпадъци от опаковки, инсталации, третиращи отпадъци, получени от трансграничен превоз на отпадъци е постигнато добро съответствие с екологичното законодателство.

***Предотвратяване на промишленото замърсяване и екологична отговорност:***

Операторите с издадени КР спазват изискванията за провеждане на собствен мониторинг на емисиите в атмосферния въздух, на отпадъчните и подземни води, на почви и шум по посочените показатели в КР. От направения анализ на дейностите и извършения контрол на операторите с издадено КР се очертава тенденция за съответствие на работата на инсталациите със заложените в КР условия. На територията на РИОСВ-Пазарджик не се експлоатират инсталации, попадащи в обхвата на Приложение № 4 от ЗООс и работещи без наличието на издадено КР.

На територията на РИОСВ-Пазарджик няма установени случаи на непосредствена заплаха за възникване на екологична щета и/или екологична щета, поради което няма издадени заповеди за прилагане на превантивни и оздравителни мерки съгласно ЗОПОЕЩ. Операторите попадащи в приложното поле на закона, спазват нормативните изисквания.

Операторите на действащите СЕВЕЗО предприятия с нисък рисков потенциал притежават становища/решения за потвърждаване на пълнотата и съответствието на разработените от тях доклади за политики за предотвратяване на големи аварии с изискванията на наредбата по чл. 103, ал. 9 от ЗООС, а тези с висок рисков потенциал – решения за одобряване на докладите за безопасност по чл. 116 от ЗООС.

Идентифицираните производители на вещества са извършили регистрации в съответствие с *Регламент 1907/2006* REACH.

* + 1. **Регистър на инсталации и дейности с издадени КР**

През 2023 г. има **две** влезли в сила нови комплексни разрешителни. Към 31.12.2022 г. на контролираната територия от РИОСВ-Пазарджик има **23** оператори с издадени КР за **30** инсталации и дейности по Приложение № 4 ЗООС.

След като бяха отчетени и взети под внимание индикаторите/ факторите за типичен риск на обектите с издадено КР са определени: **12** обекта с „висок риск“, **2** със „среден риск“ и **9** обекта с „нисък риск“.

Честотата на проверките през 2024г. е съобразена с извършения анализ на риска. За обектите с „висок“ риск са заложени проверки веднъж годишно.

В таблицата по-долу са дадени всички оператори на територията на РИОСВ-Пазарджик с издадено КР, определеният им „рисков потенциал“ и заложената за 2024 г. честота на проверки:

|  |  |  |  |  |  |  |
| --- | --- | --- | --- | --- | --- | --- |
| *№* | ***Оператор*** | ***Инсталации и съоръжения*** | ***№***  ***на издадено***  ***КР*** | ***Рисков потенциал*** | ***Честота на провер-ките*** | ***Забележка*** |
| 1 | Биовет” АД,  гр. Пещера | Инсталация за производство на фармацев-тични продукти | 28-Н0-И0-А8-ТГ2/2021 | висок | Всяка година | Предвидена 1 проверка през 2024 г. |
| 2 | „Биовет”АД, гр. Пещера за „Когенерираща централа“ | Горивна инсталация с номинална топлинна мощност, превишаваща 50 MW. | КР № 419-Н0/2011 г. | висок | Всяка година | Предвидена е 1 проверка през 2024 г. |
| 3 | „Ди Ес Смит България”АД, гр.Пазарджик | инсталация за производство на хартия и картон | 114-Н1-И1-А3-ТГ1/2019г. | нисък | Едни път на три години | Не е предвидена проверка през 2024 г. Инсталацията е временно изведена от експлоатация. |
| 4 | „Панагюрска медна компания” АД, гр. София | Инсталация за производство на катодна мед и цинков сулфат | КР № 117/ 2006 г. | висок | Всяка година | Предвидена е 1 проверка през 2024 г. |
| 5 | „Елхим Искра” АД, гр.Пазарджик | Инсталация за производство на акумулаторни батерии | № 137-Н1-И0-А1/2018г | висок | Всяка година | Предвидена е 1 проверка през 2024г. |
| 6 | „Илма-Ил” ООД,  гр. Пазарджик | Инсталация за интензивно отглеждане на птици – кокошки носачки | 278-Н1-И0-А1/2018 г. | нисък | Веднъж на  3 години | Не е предвидена проверка през 2024г, |
| 7 | „ЗХ Белово” АД, гр. Белово | инсталация за производство на хартия | 136-Н0-И0-А2/2018г. | нисък | Веднъж на  3 години | Не е предвидена проверка през 2024г. Инсталацията е временно изведена от експлоатация. |
| 8 | „Свиком” АД, гр. Пазарджик | Инсталация за интензивно отглеждане на свине за угояване и Инсталация за интензивно отглеждане на свине майки | КР № 374-Н1/2010 г. | среден | Веднъж на  2 години | Предвидена е 1 проверка през 2024г.  Инсталацията е временно изведена от експлоатация. |
| 9 | „Асарел Медет” АД, гр.Панагюрище | Инсталация за производство на електролитна мед | № 404-Н0-И0-А5/2018г. | нисък | Веднъж на  3 години | Не е предвидена проверка през 2024г. |
| 10 | ЕТ „Ангелов-Иван Ангелов, гр. Пещера | Инсталация за интензивно отглеждане на птици – кокошки носачки | КР № 388-Н0/2010 г. | среден | Веднъж на  2 години | Предвидена предвидена е 1 проверка през 2024г. |
| 11 | „Аргус С“ ООД,  гр. Пазарджик | Инсталация за интензивно отглеждане на подрастващи кокошки - носачки | КР № 445-Н1/2013 г. | нисък | Веднъж на  3 години | Не е предвидена проверка през 2024 г. |
| 12 | „Промишлени системи“ ООД, гр. Пазарджик | Площадка за съхраняване на опасни отпадъци | КР № 464-Н0/2013 г. | нисък | Веднъж на  3 години | Не е предвидена проверка през 2024 г. |
| 13 | „Регионално депо за БО за общините Стрелча и Панагюрище“ с оператор община Панагюрище | Регионално депо за битови отпадъци „Панагюрище” за общините Панагюрище и Стрелча | КР № 434-Н0/2012 г. | висок | Всяка година | Предвидена 1 проверка през 2024 г. |
| 14 | „Регионално депо за неопасни отпадъци от регион Пазарджик, Клетка 1“, община Пазарджик | Регионално депо за неопасни отпадъци от регион Пазарджик | КР № 509-Н0/2015 г. | висок | Всяка година | Предвидена е една проверка през 2024 г. |
| 15 | „Грийнбърн” ЕООД,  гр. София | Инсталация за производство на енергия от отпадъци и биомаса | КР № 558-Н0/2017 | висок | Всяка година | Предвидена 1 проверка през 2024 г. |
| 16. | „БИОВЕТ“ АД гр. Пещера | Инсталация за производство на фармацевтични продукти, площадка поземлен имот с идентификатор 56277.503.283 по кадастрална карта на гр. Пещера | КР № 571-Н0/2019 г. | висок | Всяка година | Предвидена 1 проверка през 2024 г. |
| 17. | „ЛЮДОН ТРАНС“ ЕООД,  гр. София | Инсталация за обезвреждане на опасни отпадъци, Инсталация за обезвреждане на неопасни отпадъци, Инсталация за временно съхраняване на опасни отпадъци, Инсталации за оползотворяване или комбинация от оползотворяване и обезвреждане на неопасни отпадъци. | КР № 576-Н0-И0-А0/ 2019г. | нисък | Веднъж на  3години | Не е предвидена е проверка през 2024 г. |
| 18. | ЗП „Неджим Хюсейн“ | Инсталация за интензивно отглеждане на свине майки и прасета за угояване | КР № 574-Н0/2019 г. | нисък | Веднъж на  3 години | Не е предвидена проверка през 2024 г. |
| 19. | „Екобулхарт“ ЕООД, гр. Пазарджик | Инсталация за грубо очистване на вторична хартия (велпапе и смесена) с произход от неопасен битов отпадък | КР № 599-Н0-И0-А0/2021г. | висок | Всяка година | Предвидена е 1 проверка през 2024 г. |
| 20 | „Огняново К“, гр. София, площадка с. Огняново | Инсталация за производство на негасена вар в регенеративна пещ TFL | КР № 601-Н0/2022 г. | висок | Всяка година | Предвидена е 1 проверка през 2024г. |
| 21 | „Грийнбърн„ ЕООД, гр. Ловеч, площадка гр. Пещера | Депо за опасни отпадъци | КР № 610-Н0/2022г. | нисък | Веднъж на  3 години | Не е предвидена е 1 проверка през 2024 г. |
| 22 | „Солар Парк Тракия“ ООД, гр. София | Площадка за третиране на неопасни производствени отпадъци | КР № 616-Н0-И0-А0/2023г. | висок | Всяка година | Предвидена е 1 проверка през 2024 г. |
| 23 | „ПФБ Пресо Фондал България“, с. Варвара | Инсталация за топене на алуминиеви сплави и леене на детайли | КР № 628-Н0/2023г | висок | Всяка година | Предвидена е 1 проверка през 2024 г. |

През 2024г. са заложени **13** проверки на оператори с издадени комплексни разрешителни.

* + 1. **Регистър на СЕВЕЗО обекти**

|  |  |  |  |
| --- | --- | --- | --- |
| **№** | **Наименование на предприятието** | **Оператор** | **Класификация на обекта съгласно чл. 103 от ЗООС** |
| 1 | Агрофарм ООД, гр. Пазарджик | „АГРОФАРМ” ООД | Нисък рисков потенциал |
| 2 | Биовет АД, гр. Пещера | „БИОВЕТ“ АД | Нисък рисков потенциал |
| 3 | Импрегнация 2000 АД, община Белово | „ ИМПРЕГНАЦИЯ 2000“АД | Нисък рисков потенциал |
| 4 | Людон Транс ЕООД – „Площадка за третиране на отпадъци“ | „ЛЮДОН ТРАНС“ ЕООД | Нисък рисков потенциал |
| 5 | Орика Мед България АД, община Панагюрище | "ОРИКА МЕД БЪЛГАРИЯ" АД | Висок рисков потенциал |
| 6 | Петролна база - Нереализиран обект | „ЛЕО ГАЗ 80" ЕООД | Нисък рисков потенциал |
| 7 | Промишлена площадка Асарел, община Панагюрище | „АСАРЕЛ-МЕДЕТ“ АД | Нисък рисков потенциал |
| 8 | Предприятие за производство на растително масло, гр.Пазарджик | “МАРИЦА ОЛИО“ АД | Нисък рисков потенциал |
| 9 | Склад за съхранение на химични вещества и смеси – Претоварна гара, гр. Панагюрище | „АСАРЕЛ-МЕДЕТ“ АД | Нисък рисков потенциал |
| 10 | Складова база за продукти за растителна защита, общ. Пазарджик | „АГРОКЕМИКЪЛ” ЕООД | Нисък рисков потенциал |
| 11 | Складова база за продукти за растителна защита, гр. Пазарджик | „АГРОГАРАНТ” ООД | Нисък рисков потенциал |
| 12 | Цех за екстракция на маслодайни семена - Неизграден обект | "ТИТИ ОЙЛ" ЕООД | Нисък рисков потенциал |

* + - 1. **Списък на групите от СЕВЕЗО обекти, при които е възможен ефектът на доминото съгласно чл. 116 з, ал. 1 от ЗООС**

Към днешна дата на територията на област Пазарджик не са идентифицирани групи от СЕВЕЗО обекти, при които е възможен ефект на доминото.

* + - 1. **Списък на СЕВЕЗО обектите, при които определени външни рискове или източници на опасност биха могли да увеличат риска или последствията от голяма авария в тези предприятия/съоръжения.**

Пет работещи СЕВЕЗО предприятия на територията на област Пазарджик са разположени в населени места или близо до тях. Това са:

- 2 складови бази за продукти за растителна защита в промишлената зона на град Пазарджик, с оператори „Агрофарм“ ООД и „Агрогарант“ ООД;

- склад за химични вещества и смеси на „Асарел-Медет“ АД, претоварна гара в град Панагюрище;

- производствено предприятие на „Биовет“ АД в гр. Пещера;

- производствено предприятие на „Импрегнация 2000“ АД в гр. Белово.

Тези обекти се намират близо до други промишлени обекти, обекти с обществено предназначение, жилищни райони и транспортни пътища. Различни природни и антропогенни външни източници на опасност биха могли да увеличат риска или последствията от голяма авария в предприятията/съоръженията.

Три други Севезо предприятия са извън населени места:

* Складова база за продукти за растителна защита на „Агрокемикъл“ ЕООД в землището на с. Величково, общ. Пазарджик
* Промишлена площадка на „Асарел-Медет“ АД, местност „Асарел“, община Панагюрище
* Предриятие на „Орика Мед България“ АД, местност "Ламашко дере", община Панагюрище

Външните източници на опасност за тези предприятия са дейности, извършвани в съседните земеделски и горски територии, и природни бедствия характерни за тези райони.

**2.3.5. Регистър на инсталации с действащи разрешителните за емисии на парникови газове.**

В публикувания от ИАОС регистър на инсталации с действащи разрешителните за емисии на парникови газове са включени следните инсталации, които са на територията на РИОСВ – Пазарджик:

|  |  |  |  |  |
| --- | --- | --- | --- | --- |
| № | Оператор | Инсталация, населено място | РЕПГ | Забележка |
| 1. | „Биовет“ АД, гр. Пещера, ул."Петър Раков" № 39 | Горивна инсталация с обща номинална топлинна мощност превишаваща 20 МW (т. 1.1. от Приложение № 1 към чл. 30, ал. 3 от ЗОИК), гр. Пещера, ул."Петър Раков" № 39 | РЕПГ №99-H3/ 2023г. |  |
| 2. | „Биовет“ АД, гр. Пещера, ул."Петър Раков" № 39 | Изгаряне на горива в инсталации с обща номинална топлинна мощност, превишаваща 20 МW (т. 1.1. от Приложение № 1 към чл. 30, ал. 3 на ЗОИК), гр. Пещера, ул."Петър Раков" № 39 | РЕПГ №123-H1-А2/ 2023г. |  |
| 3. | „Завод за хартия Белово“ АД със синдик гр. Пловдив, ул. „Хан Кубрат“ № 8, ет. 2, ап. 7 | Инсталация за производство на хартия или картон с производствен капацитет, над 20 тона дневно в обхвата на Приложение I на Директива 2003/87/ЕО (Приложение7 към чл. 131и, ал. 5 на ЗООС), гр. Белово, ул. „Дъбравско шосе“ №1а | РЕПГ №5-Н1-И0-А1/2013г. | Временно е преустановена дейността на инсталацията. |
| 4. | „Огняново-К“ АД, гр.София, ул. "Позитано" №7, ет.4, офис №15 | Производство на вар или калциране на доломит и магнезит в ротационни пещи за изпичане или в други пещи с производствен капацитет над 50 тона дневно (т.3.2 от Приложение № 1 към чл. 30, ал. 3 от ЗОИК), с. Огняново | РЕПГ №181-Н0/ 2023г. |  |

През 2023г. е отменено РЕПГ № 10-Н2-И0-А2/2023г. на „Ди Ес Смит България“ АД за инсталация за производство на хартия или картон с производствен капацитет над 20 тона дневно (т. 4.2 от Приложение № 1 към чл. 30, ал. 3 от ЗОИК).

 В плана за контролната дейност за 2024г. са заложени проверки на 3инсталации с действащи разрешителни за емисии на парникови газове. Не е планирана проверка на Инсталация за производство на хартия или картон с производствен капацитет, над 20 тона дневно в обхвата на Приложение I на Директива 2003/87/ЕО (Приложение7 към чл. 131и, ал. 5 на ЗООС), гр. Белово, ул. „Дъбравско шосе“ №1а с оператор „Завод за хартия Белово“ АД с Разрешително №5-Н1-И0-А1/2013г., т.к. инсталацията временно е преустановила дейността си.

1. **Планирано изпълнеине за годината**
   1. **Данни от мониторинга на изпълнението от предходната година.**

Заложените специфични цели в плана на РИОСВ-Пазарарджик за 2023 година са изпълнени:

* Намаляване на вредните вещества (замърсители) емитирани в атмосферния въздух чрез контрол върху състоянието и експлоатацията на обектите с източници на емисии. – *изпълнено.*
* Намаляване нивата на шум - *изпълнено.*
* Подобрение качеството на пречистените отпадъчни води – *изпълнено за:*
* обектите с разрешителни за заустване, формиращи битово - фекални отпадъчни води, за които се установява, че с отпадъчните си води формират емисии на приоритетни и приоритетно опасни вещества, общи и специфични замърсители

• Предотвратяване вредното въздействие от опасни химични вещества и смеси върху човешкото здраве – *изпълнено, чрез:*

*Контрол на производители, вносители, дистрибутори, потребители на химични вещества и смеси - изпълнено:*

* спазване ограниченията или забраните за вещества, включени Регламент (ЕО) 1907/2006 (REACH), Регламент (ЕС) 2019/1021, спазване на изискванията за съхранение на химични вещества и смеси.

*Контрол на предприятия/ съоръжения, класифицирани с нисък и висок рисков потенциал, одобрение на инвестиционни предложения по реда на глава шеста от ЗООС, съгласуване на устройствени планове и техните изменения, потвърждаване пълнотата и съответствието на доклата за политиката за предотвратяване на голени аварии:*

* изпълнение на изискванията на глада седма, раздел първи от ЗООС относно контрола на опасностите от големи аварии.

• Контрол на промишленото замърсяване и екологична отговорност – *изпълнено* *чрез контрол на оператори с издедени КР и оператори по смисъла на ЗОПОЕЩ:*

* спазване изискванията заложени в издадените комплексни разрешителни по смисъла на глава седма, раздел втори от ЗООС с цел опазване на човешкото здраве и околната среда.
* спазване изискванията на нормативната уредба в областта на Екологичната отговорност на оператори, които извършват дейности по Приложение № 1 от ЗОПОЕЩ.

• Насърчаване и устойчиво потребление и производство – *изпълнено:*

* не се допуска неизпълнение на условията в издадените разрешения и регистрационни документи за извършване на дейности по третиране на отпадъци по ЗУО.
* недопускане на незаконен превоз на отпадъци и спазване на изискванията на Регламент (ЕО) № 1013/2006 относно превози на отпадъци.

- контрол на търговци и брокери на отпадъци.

- контрол на лица, извършващи дейности по събиране и транспортиране на отпадъци, вкл. трансграничен превоз на отпадъци по Регламент № 1013/2006г.

- Ефективен контрол върху състоянието на складовете с негодни за употреба ПРЗ и Б-Б кубовете на територията на област Пазарджик – *изпълнено.*

* Контрол по изпълнение на проектите за рекултивация и закриване на общинските депа за ТБО с преустановена дейност на територията на областта – *изпълнено.*

• Опазване, поддържане и възстановяване на биологично разнообразие – *изпълнено чрез:*

- опазване на защитени зони и защитени територии.

- опазване на видове, включени за Червената книга на България със статут „критично застрашен“.

* + устойчивото ползване на биологични ресурси.
  + опазване на защитени животински видове и защитените.
  + недопускане незаконно отглеждане и/или дейности с ГМО организми.

• Ограничаване въздействието върху околната среда при реализация на нови обекти – *изпълнено чрез:*

- проверки на условията поставени в решенията по ОВОС и ЕО.

- проверки на условията поставени в решенията за преценяване необходимостта от извършване на ОВОС и ЕО.

- проверки за правно действие на решения/становища по ОВОС и ЕО.

През 2023г. регистрираните обекти за контрол на територията контролирана от РИОСВ-Пазарджик са **1586**. Проверени са всички заложени в плана за контролната дейност обекти - **442,** от които:

* 57 по Закона за опазване на околната среда (36 бр. по решения по ОВОС: 15 бр. КР; 6 бр. СЕВЕЗО);
* 93 по Закона за водите.
* 69 по Закона за чистотата на атмосферния въздух.
* 190 по Закона за управление на отпадъците.
* 20 по Закона за защита от вредното въздействие на химичните вещества и смеси.
* 21 почви
* 1 по Закона за защита от шума в околната среда;

Проверени са ланираните обекти в направеление БРЗТЗ, от които:

* 29 по Закона за биологичното разнообразие;
* 12 по Закона за защитените територии;
* 6 по Закона за лечебните растения;
* 4 по Закон за генетично модифицираните организми.
* 4 по Закона за отговорността за предотвратяване и отстраняване на екологични щети.
* 3 по Закона за ограничаване изменението на климат.

В Плана за контролната дейност за 2023г. са заложени общо 680 проверки по компоненти и фактори на околната среда (включително по компоненти и фактори, като част от комплексни проверки). Проверки по два или повече компоненти на околната среда – 46, от които 44 комплексни проверки.

През **2023**г. са извършени всички **680** планови проверки по отделните компоненнти на околната среда и фактори, които им въздействат**.** За констатирани административни нарушения на ЗООС и специализираните закони по опазване на околната среда от РИОСВ – са съставени **20** акта за установяване на административно нарушение и са издадени **9** наказателни постановления и са сключени **5 споразумения**, с които на нарушителите са наложени имуществени санкции и глоби в общ размер на **25 270** **лв.**

Планът за контролната дейност на РИОСВ-Пазарджик за 2023г. е изпълнен на **100%**.

Проверени са всички заложени в плана обекти за контрол – **442**, като по компоненти и фактори са проверени:

|  |  |  |  |  |
| --- | --- | --- | --- | --- |
| **Компонент на околната среда/ фактор** | **Брой проверени обекти през 2023г. от общ брой контролирани обекти** | **Брой планирани за контрол обекти през 2023г.** | **Брой обекти, на които са издадени наказателни постановления** | **Брой обекти с предприети действия за преустановяване на нарушението** |
| Води | 111/ 223 | 93 | 9 | 20 |
| Въздух | 95/ 450 | 69 | 1 | 35 |
| Отпадъци | 418/ 811 | 190 | 1 | 136 |
| Почви | 21/ 87 | 21 | 0 | 1 |
| ОХВ | 20/ 109 | 20 | 0 | 1 |
| Севезо | 6/ 11 | 6 | 0 | 3 |
| КР | 15/ 21 | 15 | 0 | 2 |
| ЗОПОЕЩ | 4/ 42 | 4 | 0 | 4 |
| ЗБР, ЗЛР, ЗЗТ и ЗГМО | 51/ 339 | 51 | 2 | 5 |
| ЗОИК | 3/5 | 3 | 0 | 1 |
| Шум | 1/24 | 1 | 0 | 0 |
| ОВОС и ЕО | 36/140 | 36 | 0 | 0 |

През 2023г. са извършени общо 1130 проверки по компоненти и фактори на околната среда, от които 680 планови проверки по отделните компоненнти на околната среда и фактори, които им въздействат. През годината са извършени и **445** извънредни проверки във връзка с жалби и сигнали; проверки за последващ контрол по изпълнение на дадени предписания, по заповеди на министъра на околната среда и водите и областни управители; съдебни органи и др.; по подадени заявления за издаване на разрешително по ЗУО; за пломбиране на съоръжения; за налагане или отмяна на санкции и по постъпили уведомления за инвестиционни предложения и др.

Създадена е добра организация относно проследяване сроковете на дадените предписания, което позволява своевременно извършване на проверка след тяхното изтичане и съчетаване на плановите и извънредните проверки. Прилагат се мерки за текущо следене степента на изпълнение на плана от всяко направление и своевременно наваксване на забелязаното изоставане. Създадената организация позволи да бъдат постигнати добри резултати по изпълнение на плана за контролната дейност при продължаващата извънредна обстановка в страната.

Запазва се тенденцията за високия брой на извънредните проверки.

Извънредните проверки за 2023г. съставляват 39 % от всички проведени през годината проверки по компоненти и фактори на околната среда.

Причината за това се дължи на:

- увеличен брой на проверките за последващ контрол на дадени предписания. Последните за 2023г. са с 52 повече от предходната 2022г.

- завишен брой на постъпили жалби и сигнали. През 2023 г. са постъпили общо 137 жалби и сигнали, които са с 24 повече от 2022г.

Регистърът на обектите, подлежащи на контрол от страна на РИОСВ-Пазарджик се актуализира ежегодно. Общият брой на контролираните обекти през 2023 г. е с 77 повече в сравнение с 2022 г., поради установяване на нови обекти на територията контролирана от РИОСВ.

**Планирано изпълнение за 2024 година.**

Общият брой на всички обекти, които подлежат на контрол и проверки съгласно законодателството по опазване на околната среда на територията на област Пазарджик общият брой е **1663.**

В Плана за контролната дейност за 2024г. са заложени общо **710 проверки** по отделните компоненти на околната среда и факторите които им въздействат (включително, като част от комплексни проверки). Проверки по два или повече компоненти и фактори на околната среда на **47 обекта**.

За 2024 година се планира да бъдат проверени обекти в сферата на хранително-вкусовата и преработвателна промишленост, дървопреработвателната и мебелна промишленост, площадки за ТДОЧЦМ, авторемонтните услуги, рудодобив, фармацевтичната промишленост, биоразнообразие, защитените територии, третиране на отпадъци, вкл. трансграничен превоз на отпадъци по Регламент (ЕО) № 1013/2006 и други.

Общият брой на контролираните обекти по компоненти и фактори, включени в плана на РИОСВ-Пазарджик през 2024г. е **448** и са определени след анализ на риска, постигнатите резултати от осъществения контрол през 2023г. и в съответствие с нормативните изисквания. Класифицирането на обектите е извършено съгласно критериите и индикаторите от указанията на МОСВ за изготвяне на годишния план. От тях:

* 56 по Закона за опазване на околната среда (39 бр. по решения по ОВОС и ЕО, 13 бр. КР; 4 бр. СЕВЕЗО);
* 94 по Закона за водите;
* 78 по Закона за чистотата на атмосферния въздух;
* 183 по Закона за управление на отпадъците;
* 23 по Закона за почвите
* 21 по Закона за защита от вредното въздействие на химичните вещества и смеси;
* 2 по Закона за защита от шума в околната среда;
* 33 по Закона за биологичното разнообразие;
* 12 по Закона за защитените територии;
* 6 по Закона за лечебните растения;
* 4 по Закон за генетично модифицираните организми.
* 6 по Закона за отговорността за предотвратяване и отстраняване на екологични щети;
* 3 по Закон за ограничаване изменението на климата.

На **47** обекта ще се извършаткомплексни проверки по два и повече компоненти на околната среда и фактори, които им въздействат (инсталации, не попадащи в обхвата на Приложение № 4 от ЗООС) – Справка 3.10.

* 1. **Приоритети**

Приоритетите за планираната контролна дейност на инспекцията са изведени на основание извършения анализ на риска на всички контролирани обекти за въздействието им върху околната среда, като са отчетени законовите изисквания (в т.ч. и новите промени в нормативната уредба) и указанията на МОСВ за 2024 г.

**3.2.1 Общи приоритети в контролната дейност през 2024 г.** ще бъде засилен контрол по отношение на:

* Дейността на големите и средните горивни инсталации в общините с нарушено КАВ по показатели ФПЧ и серед диоксид – предвидени са ощо **9** проверки. (Справка 3.1.). Предвиден е контрол на 2 СГИ на гориво твърда биомаса, които се намират на територията на община Велинград и община Пазарджик, които са с нарушено КАВ. Заложени са и 7 проверки със СГИ на територията на община Пазарджик и община Панагюрище, но същите работят с гориво природен газ.
* Чистотата на населените места и речните корита, и прилежащите им територии. За изпълнение задълженията на кметовете на общини по чл. 19, ал. 3, т. 15 от ЗУО – предвидени **36** проверки (Справка 3.4.1).
* Обектите, заустващи отпадъчни води в повърхносттни водин тела, класифицирани в умерено, лошо или много лошо екологично състояние - на територията контролирана от РИОСВ-Пазарджик няма водни тела класифицирани в умерено, лошо или много лошо екологично състояние.

**3.2.2. Приоритетите за контрол са:**

**Управление на химикалите:**

**- Контрол по Регламент (ЕО) 1907/2006 REACH:** Целеви групи - производители, вносители, изключителни представители и потребители по веригата – **21 обекта** (Справка 3.8.2.).

Приоритетите за контрол в рамките на регламента са:

• Контрол в рамките на Дванадесетия хармонизиран европейски проект на Форума на ECHA (REF-12) свързан с контрол на съответствието на внесените вещества, смеси и изделия. Обхват на проекта: проверка на спазването на задълженията за регистрация, ограничения и разрешаване по REACH, в сътрудничество с митническите органи;

• Изготвяне на рискови профили за химични вещества/фирми, показали несъответствия с изискванията на Регламент (ЕО) 1907/2006 REACH. Сътрудничество с Агенция „Митници“ в контекста на инструкцията за взаимодействие;

• Контрол на ограниченията на вещества от Приложение XVII на REACH (напр. диизоцианати), вкл. след нотификации от Комисията за защита на потребителите (КЗП) за вещества в изделия;

• Контрол на вещества, предмет на разрешаване (Приложение XIV на REACH), след достигане на съответната дата на забрана – веществата с издадени разрешения през 2022 или 2023 г.

**- Контрол по Регламент (ЕС) 2019/1021 относно устойчивите органични замърсители (УОЗ):** Целеви групи – производители на изделия, вносители и потребители надолу по веригата. Контрол на ограниченията/забраните за употреба на устойчиви органични замърсители, вкл. новите УОЗ вещества (напр. перфлуорхексан сулфонова киселина (PFHxS). – Ще се провери **1** потенциален потребител на такива вещества (Справка 3.8.2.).

В рамките на планирания контрол ще се извършат проверки за наличие на оборудване, което може да съдържаща полихлорирани бифенили (ПХБ) в концентрация 0.005 масови % и малки обеми на работната течност (над 0,05 dm3). При установяване на такова оборудване ще се дадат указания за извеждане от употреба съгласно изискванията на нормативната уредба.

**- Контрол по Регламент (ЕО) 2019/1020 относно надзора на пазара:** Целеви групи - производители, вносители, потребители по веригата, изключителни представители, дистрибутори, доставчици на услуги за обработка на поръчки, доставчици на услуга на информационното общество и крайни ползватели (потребители извън всяка търговска или стопанска дейност, занаят или професия). – при нотификации от Комисията за защита на потребителите (КЗП), ICSMS и др. ще се извършат проверки.

- **По предотвратяване на големи аварии с опасни вещества и ограничаване на последствията от тях (СЕВЕЗО)**: Целеви групи – оператори на предприятия, класифицирани с нисък и висок рисков потенциал по чл. 103, ал. 2 или ал. 5 от ЗООС с контролен орган - комисията по чл. 157а, ал. 2 от ЗООС (Комисията) – **4 обекта**, включени в програмата за планирани проверки на СЕВЕЗО предприятия за 2024 г. (Справка 3.8.1.)

През 2024 г. ще се извършат проверки на:

• съответствието на документацията на предприятията/съоръженията с нормативните изисквания по глава седма, раздел I от ЗООС - ДППГА, ДБ, аварийно планиране и др.;

• съответствието и актуалността на информацията по чл. 116д, ал. 1 от ЗООС относно аварийното планиране на предприятията/съоръженията с нисък и висок рисков потенциал и необходимите мерки и поведение при възникване на голяма авария, с Приложение № 11 от *Наредбата за предотвратяване на големи аварии с опасни вещества и ограничаване на последствията от тях (Наредбата)*, и начинът на предоставянето ѝ на засегнатата общественост;

• проведените обучения, тренировки и проиграване на аварийните планове на предприятията;

• предоставянето от оператора на кмета на съответната община, на чиято територия се намира предприятието/съоръжението, необходимата информация (в т.ч. и нейни актуализации), за изготвяне на външен авариен план;

• разработването на външен авариен план за ПСВРП от кмета на общината, на чиято територия се намира предприятието;

• проведените тренировки и учения на външния авариен план за ПСВРП.

**“Екологична оценка, оценка на въздействието върху околната среда“:**

**- По превантивен, текущ и последващ контрол за опазване на околната среда в изпълнение на изискванията на нормативната уредба по оценка на въздействието върху околната среда (ОВОС) и екологична оценка (ЕО):** Целеви групи - възложители на инвестиционни предложения, планове и програми.

Във връзка с осъществяването на превантивен, текущ и последващ контрол приоритет са:

• Контрол на планове за изпълнение на мерки по чл. 96, ал. 1, т.8 от ЗООС и по изпълнение на условията от решението по ОВОС и в решенията за преценяване на необходимостта от извършване на ОВОС, като препоръчваме в плана да се включат решения, издадени от министъра на околната среда и водите за значими обекти, такива, предизвикалия обществения интерес през годините и срещу които се подават сигнали и възражения – **17 проверки** (Справка 3.6.1).

• Контрол от компетенциите на РИОСВ по изпълнение на условия, мерки и ограничения в становища по екологична оценка и решения за преценяване на необходимостта от извършване на екологична оценка – **10 проверки** (Справка 3.6.2).

• Контрол относно правно действие на решения по ОВОС/решения за преценяване на необходимостта от извършване на ОВОС - проверки по чл. 93, ал. 8 и чл. 99, ал. 12 от ЗООС – **12 проверки** (Справка 3.6.3.

**Приоритети за контрол по законодателството за флуорсъдържащите парникови газове и веществата, които нарушават озоновия слой:**

**-** Във връзка с многократно увеличеното търсене и предлагане на стоки по интернет, с **висок приоритет** ежеседмично ще се следи на интернет сайтове за реклама на хладилни агенти - вещества, които нарушават озоновия слой(забранени за търговия и употреба от 01.01.2015г.) и флуорсъдържащи парникови газове в бутилки за еднократна употреба (вносът е забранен от 4 юли 2007г.) или предлагани на по-ниски цени и при необходимост – предприемане на действия в рамките на компетенциите на РИОСВ. Веднъж на три месеца ще се изготвя справка/протокол за извършената проверка. Ще се извърши извънреден контрол при необходимост.

**- Приоритети за контрол по регламента за флуорсъдържащите парникови газове (регламента)** (Справка 3.1.):

• Проверки на оператори на хладилно оборудване със зареден хладилен агент R-404A/R-507A в количества от 10 kg или повече. Във връзка с влязла в сила от 1 януари 2020 г. забрана за употреба на *свежи* флуорсъдържащи парникови газове, с потенциал на глобално затопляне от 2500 или повече, в хладилно оборудване с количество на зареждане от 40 tCO2eq или повече, съгласно чл. 13, §3, ал. 1 от Регламент (ЕС) № 517/2014 за флуорсъдържащите парникови газове – предвидени са **35 проверки.**

• Проверки на ползватели на R-404A/R-507A (сервизни фирми и техници), за спазване на забраната, посочена в 1.3.1. - предвидени са **4 проверки**.

- **Приоритети за контрол по изпълнение на заложените мерки в Плановете за действие към общинските програми по чл.27 от Закона за чистотата на атмосферния въздух**.

Основание за приоритетното извършване на такъв контрол е опазването на човешкото здраве и околната среда, както и във връзка с Решението на Съвета на Европейския съюз, с което бе постановено, че България не е спазила нормите за фини прахови частици (ФПЧ10) на територията на страната. Предвиден е контрол на общините Велинград, Пазарджик и Панагюрище по отношение на заложените мерки в Плановете за действие към общинските програми по чл. 27 от ЗЧАВ. Предвидени **3** обекта за контрол. (Справка 3.1.)

**Отпадъци и почви:**

• всички инсталации, третиращи отпадъци, получени от трансграничен превоз по нотификации съгласно Регламент (ЕО) № 1013/2006 - предвидени **2 обекта** (Справка 3.4.3)

• всички лица, извършващи превози на отпадъци по общите информационни изисквания на чл. 18 от Регламент (ЕО) № 1013/2006 – предвидени **16 обекта** (Справка 3.4.3).;

• всички оператори и инсталации, третиращи опасни отпадъци - **66 обекта** (Справка 3.4.3);

• спазване на нормативните изисквания и недопускането на нерегламентираното изгаряне на отпадъци, в периода на отоплителния сезон (ноември – април), с висок приоритет на нерегламентираното изгаряне на ИУГ, отработени масла, отпадъци от текстил, дървени дограми и други лесно запалими материали - **20 обекта** (Справка 3.4.3);

• инсталации за изгаряне и/или съвместно изгаряне на отпадъци за спазване на нормативните изисквания - **9 обекта** (Справка 3.4.3);

• спазване изискванията на чл. 72, ал. 2 от ЗУО, РИОСВ най-малко веднъж годишно проверяват лицата, притежаващи разрешение по чл. 67, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по прилагането му - **72 обекта** (Справка 3.4.3);

• издадените заповеди за заплащане на продуктова такса за предходната отчетна година за всички потоци МРО, като се осъществи проверка на всички лица, включени в заповедите за неизпълнение. Проверките да се извършват в срок до 30 април като се определи наличие/липса на задължение за заплащане на продуктова такса и нейния размер - **3 обекта** (Справка 3.4.3);

• издадените заповеди за заплащане на продуктова такса през настоящата отчетна година за всички потоци МРО, като се осъществи проверка на лицата, включени в заповедите за неизпълнение. Проверките ще се извършват след 1 юни като се определи наличие/липса на задължение за заплащане на продуктова такса и нейния размер - **2 обекта** (Справка 3.4.3);

• дейността на лица, извършващи рециклиране на отпадъци от пластмасови опаковки - **8 обекта** (Справка 3.4.3)

• спазване на изискванията на чл. 10, ал.ал. 3, 4 и 5 от Наредбата за изискванията за третиране на излезли от употреба гуми - **3 обекта** (Справка 3.4.3);

• изпълнение задълженията на кметовете на общини по чл. 10 от Наредба за разделно събиране на биоотпадъци и третиране на биоразградимите отпадъци за предотвратяване образуването на биоотпадъци, разделно събиране и оползотворяване на биоотпадъците на територията на общината - **12 обекта** (Справка 3.4.1);

• спазване изискванията на чл. 11 от Наредбата за управление на строителни отпадъци и за влагане на рециклирани строителни материали за възложителите на СМР и/или на премахването на строежи, включително на пътища и на железопътни линии, да осигуряват селективното разделяне и материалното оползотворяване на неопасните СО, образувани при тези дейности, в количествата и в сроковете по [Приложение № 7](https://web6.ciela.net/Document?documentId=2137178691&dbId=0&iconId=1&edition=2147483647) от Наредбата - **12 обекта** (Справка 3.4.1)

• общините за изпълнение на заложените мерки в Плановете за действие към общинските програми за управление на отпадъци по чл. 52 от ЗУО - **12 обекта** (Справка 3.4.1).

**Води:**

• обекти с издадени разрешителни за заустване на отпадъчни води и комплексни разрешителни – предвидени са **56 проверки** (Справка 3.2.).

• обекти, формиращи битово - фекални отпадъчни води (в т.ч. канализационни системи на населени места, селищни и курортни образувания) и пречиствателните станции към тях – **12 проверки** (Справка 3.2.).

**•** за обекти, за които се установява, че с отпадъчните си води формират емисии на приоритетни и приоритетно опасни вещества, общи и специфични замърсители, които не са включени в разрешителното да се изисква предприемане на действия за изменение на разрешителното за заустване **– 8 проверки** (Справка 3.2.).

• за предприемане на действие за издаване на разрешителни на обекти формиращи отпадъчни води - с изтекли разрешителни и по процедура за преиздаване – **15 обекта** (Справка 3.2.).

Броят на обектите в приложената таблица 3.2. (включва и обекти формиращи отпадъчни води заустващи в канализационни системи, дифузни източници, депа, насипища, хвостохранилища и други) е формиран съгласно разпоредбите на чл. 151, ал. 4 от ЗВ и Одитен доклад № ОУА – 1812/2018г. с препоръки към РИОСВ – Пазарджик.

**Комплексно предотвратяване и контрол на замърсяването, и екологична отговорност.**

**•** инсталации с издадени КР по смисъла на чл. 117 от ЗООС - **13 проверки.**

**•** оператори извършващи дейности по Приложение № 1 от Закон за отговорността за предотвратяване и отстраняване на екологични щети **– 6 проверки.**

**Биологично разнообразие, защитени територии и зони**

• Засилен контрол от страна на въоръжената охрана в резерватите с цел намаляване и преустановяване на нарушения – предвидени са **94 проверки** (справка 3.5.1);

• Спазване на забраните в заповедите за обявяване на защитените територии от собственици и ползватели – планирани са **13 проверки** (справка 3.5.1);

• Намаляване на отрицателното въздействие върху защитените зони чрез поставяне на условия в решения по оценка за съвместимост и осъществяване на контрол за изпълнението им – заложени са **6 проверки** (справка 3.5.2);

• Постигане на устойчиво ползване на биологични ресурси от ползватели – предвидени са **6 проверки** (справка 3.5.3);

• Опазване на защитени животински видове, събиране на информация за състоянието на защитени обекти – планирани са **36 проверки** (справка 3.5.4);

• Недопускане на незаконно отглеждане на ГМО организми – заложени са **4 проверки** (справка 3.5.5).

* 1. **Цели – общи и специфични. Очаквани резултати.**

Въз основа на описаните в т. 3.2. приоритети, целите на контролната дейност на РИОСВ-Пазарджик през 2024г. са:

**По-здравословна околна среда:**

* Спазване на Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове – предвидени са **39** проверки.

- спазване на заложените мерки в плановете за действие към общинските програми по чл. 27 от ЗЧАВ. Предвидени **3** проверки.

- недопускане на замърсяване с емисии от работата на средни горивни инсталации в общините с нарушено КАВ по показатели ФПЧ и серен диоксид - **9** проверки.

- спазване на нормите за допустими емисии на ЛОС изпускани в околната среда, в резултатат на употребата на разтворители и зареждане, товарене, разтоварване и съхранение на бензини - предвидени **23** проверки.

- спазване на нормите за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии са планирани **39** проверки.

- спазване на условията в Разрешителни за емисии на парникови газове - са заложени са **3** проверки.

* *Намаляване нивата на шум от промишлени източници* – предвидена са **2** проверки с извършване на котролни измервания на шум.

**Очакван резултат:** Намаляване нивата на емисиите до достигане на общоевропейските норми за качество на атмосферния въздух и ограничаване на емисиите на парникови газове.

* *Опазване и подобряване състоянието на водните ресурси*
* спазване на индивидуалните емисионни ограничения в разрешителни за заустване – **56** проверки;
* спазване на индивидуалните емисионни ограничения в разрешителни за заустване на ПСОВ и експлоатационна готовност за работа на стъпалото за обеззаразяване на пречистените отпадъчни води – **12** проверки;
* недопускане на формиране на отпадъчни води съдържащи приоритетни и приоритетно опасни вещества **– 8** проверки.
* Предотвратяване на заустване на отпадъчни води без необходимото за това разрешително по ЗВ - **15** проверки.

**Очакван резултат:** Предотвратяване или намаляване на замърсяването на водите чрез подобряване качеството на заустваните отпадъчни води от обектите.

**•** *Комплексно предотвратяване и контрол на замърсяването, и екологична отговорност.*

- Спазване изискванията заложени в издадените комплексни разрешителни по смисъла на глава седма, раздел втори от ЗООС с цел опазване на човешкото здраве и околната среда - **13** проверки.

- Контрол за спазване изискванията на нормативната уредба в областта на Екологичната отговорност на оператори, които извършват дейности по Приложение № 1 от ЗОПОЕЩ. Предвидени са **6** проверки по смисъла на ЗОПОЕЩ.

**Очакван резултат:** Постигане на висока степен на опазване на околната среда, както и съответсвие на работата на инсталациите с най-добрите налични техники за съответния промишлен отрасъл. Намаляване на риска от възникване на непосредствена заплаха за екологични щети и/ или възникване на еколигични щети.

*• Предотвратяване вредното въздействие от опасни химични вещества и смеси върху човешкото здраве:*

Да не се допускат несъответствия с изискванията за регистрация, ограничения и разрешаване на вещества по Регламент (ЕО) 1907/2006 (REACH), ограничаване/забрана за употреба устойчиви органични замърсители (УОЗ) по Регламент (ЕО) № 2019/1021 относно УОЗ, Регламент (ЕО) 2019/1020 относно надзора на пазара, другите регламенти, чието прилагане се урежда със ЗЗВВХВС и подзаконовите нормативни актове към него **– 21** проверки.

**Очаквани резултати:**

Подобряване управлението на химикалите, в т. ч. на вноса на вещества, смеси и изделия и да се спазват ограниченията/забраните за употреба на определени вещества.

*• Насърчаване и устойчиво потребление и производство:*

* недопускане на последващо замърсяване на територията на съответните общини – **60 проверки**.
* спазване на изискването за извършване на морфологичен анализ на състава и количеството на битовите отпадъци, образувани на територията на съответната община – **12 проверки.**
* спазване на условията в издадените разрешения и регистрационни документи и изискванията за извършване на дейности с отпадъци по ЗУО, включително за търговци и брокери на отпадъци **- 98 проверки.**
* предотвратяване на нерегламентирано изгаряне на отпадъци – **29 проверки.**
* недопускане на незаконен превоз на отпадъци и спазване на изискванията на Регламент (ЕО) № 1013/2006 относно превози на отпадъци и контрол на лица, извършващи дейности по събиране и транспортиране на отпадъци, вкл. трансграничен превоз на отпадъци по Регламент №1013/2006г. - **19 проверки.**

- постигане на устойчиво намаляване на употребата на определени  
пластмасови продукти за еднократна употреба - **2 проверки.**

- изпълнение на проектите за рекултивация и закриване на общинските депа за ТБО с преустановена дейност на територията на областта – **10 проверки.**

През 2024 г. се предвиждат **12** проверки повече в сравнение с 2023г. на кметовете на общините за изпълнение изискванията на ЗУО и подзаконовите нормативни актове към него.

* ефективен контрол върху състоянието на складовете с негодни за употреба ПРЗ и Б-Б кубовете на територията на област Пазарджик – **7 проверки.**
* етапност в извършването на техническа и биологична рекултивация – **5 проверки.**
* анализ на състоянието на почвите I и II ниво по изследваните показатели - **10 проверки.**
* изпълнение на проектите за рекултивация на общинските депа за ТБО с преустановена дейност на територията на областта – **10 проверки.**

**Очакван резултат:**

В резултат на засиления контрол следва:

- Кметовете на общините да изпълняват задълженията си по чл. 19, ал. 3 от ЗУО и да се подобри чистотата на населените места и речните легла и прилежащите им територии.

- Не се допускат замърсявания с отпадъци и нерегламентирани сметища, както и повторно замърсяване с отпадъци на вече почистени терени;

- Не се допуска нерегламентирано третиране на отпадъци на територията на РИОСВ-Пазарджик.

- Спазване изискванията на Регламент (ЕО) № 1013/2006 относно превози на отпадъци и срока за представане на документи в РИОСВ по реда на чл.22 от *Наредба №1/2014г. за реда и образците, по които се предоставя информация за дейностите по отпадъците, както и реда за водене на публични регистри при извършване на трансграничен превоз на отпадъци.*

*-* Не се допуска нерегламентирано изгаряне на отпадъци.

**• Ограничаване въздействието върху околната среда при реализация на нови обекти:**

С извършването на проверки на издадените административни актове по реда на глава шеста, чрез посещения на място и/или по документи от експертите в направление ОВОС и ЕО, се цели:

- Спазване на поставените условия и мерки в издадени Решения по ОВОС Решения за преценяване необходимостта от ОВОС – **17 проверки.**

**-** Установяване правното действие на издадени решения за преценяване на необходимостта от извършване на ОВОС -  **12 проверки.**

**-** Наблюдение и контрол при прилагане на Общите устройствени планове – **10 проверки.**

**Очакван резултат:** Недопускане и/или ограничаване на значителни отрицателни въздействия върху околната среда от нови инвестиционни предложения и/или разширение на съществуващи дейности и обекти.

**• Опазване, поддържане и възстановяване на биологично разнообразие:**

* Опазване на защитени територии, вкл. и засилен контрол от страна на въоръжената охрана в резерват „Купена“ с цел   намаляване и преустановяване на нарушенията в него – **107 проверки.**
* Опазване на защитени зони – предвидени са **6 проверки.**
* Устойчивото ползване на биологични ресурси – **6 проверки.**
* Решаване на проблеми свързани със защитени животински видове – предоставяне на електропастири на собственици на имоти за защита на собствеността им от набези на мечка; транспортиране до спасителен център за лечение и др. – **36 проверки.**
* Недопускане незаконно отглеждане и/или дейности с ГМО организми – **4 проверки.**

**Очаквани резултати:**

* Прекратяване на нарушенията в резерват „Купена“.
* Опазени шест находища на растителни видове, цитирани в т. 2 от специфичните цели.
* Решени проблеми със защитени видове.
* Недопуснато незаконно отглеждане на ГМО организми.

**3.4. Процедури за планови и извънпланови проверки.**

Планови проверки се извършват въз основа на изготвен Годишен план за контролната дейност на РИОСВ, утвърден от министъра на околната среда и водите.

Извънплановите проверки са реагиращи – по жалби, сигнали, при бедствени и аварийни ситуации, и специални – по разпореждане на други държавни органи.

Извършването на проверките (планови и извънпланови) се осъществява, като ежеседмично се съставя график за проверки. Извънредните проверки, свързани с аварийни или бедствени ситуации се осъществяват незабавно и в максимално кратък срок след получаване на сигнала, при необходимост съвместно с представители на други институции.

Процедурите за проверки са:

* определяне вида на проверката – превантивен контрол, текущ контрол (проверка изпълнение на условията в разрешителните или емисионен контрол по въздух/води) или последващ (проверка изпълнението на дадени предишни предписания), ако операторът се контролира по няколко компонента и фактора или по издадено Комплексно разрешително, се извършва екипна/комплексна проверка. Комплексните проверки на обекти без издадено КР се извършват след издадена заповед на директора на РИОСВ-Пазарджик с определяне на координатор на проверката и компонентите и факторите, по които ще се проверява. Координаторът на проверката уведомява оператора на обекта писмено или по телефона за датата и целта на проверката;
* подготовка за проверката - проверява се актуалното състояние на оператора в Търговския регистър; запознаване с естеството на производство основни инсталации и съоръжения, наличие на пречиствателни съоръжения; проверява се за наличие на решение по ОВОС, ЕО и ОС, издадени разрешителни (за заустване на отпадни води, за дейности с отпадъци и др.); извършва се преглед на досието на обекта, протоколи от предходни проверки; представени резултати от собствен и контролен мониторинг; анализират се получени жалби и сигнали от физически или юридически лица срещу дейността на оператора.; проверява се за извършени административни нарушения и инциденти в предишен период, както и поведението на оператора спрямо дадените предписания, наложените санкции и др.; провеждане на консултация с юрист – при необходимост.
* извършване на проверката – посещение на обекта; провеждане на предварителен разговор с ръководството на фирмата или оторизиран представител, който се ръководи от координатора – при необходимост; извършване на проверката от екипа експерти; изготвяне на констативен протокол от координатора, с отразени констатации (допуснати нарушения) и дадени предписания. Изготвяне на доклад за резултатите от проверката от координатора, който след утвърждаване от директора на РИОСВ се публикува на интернет страницата на инспекцията;
* последващи действия – при нарушения на екологичното законодателство се предприемат административно-наказателни мерки – АУАН, санкция;
* доклад до директора за определяне на наказателната отговорност или прилагане на принудителна административна мярка – затваряне на производствена дейност/инсталация или част от инсталация;
* връчване на АУАН/ПАМ по приложената административна мярка.

На операторите с издадени КР се извършват планови проверки, в които участват експерти по компоненти и фактори на околната среда и при необходимост експерти от Басейнова дирекция за ИБР Пловдив. Координаторът на проверката отговаря за цялостната организация и провеждане на проверката.

Важен етап от извършването на плановите проверки на инсталации с издадени КР е подготовката за проверката: изготвяне на чек-листи с контролираните условия, анализиране на наличната информация за инсталацията – резултати от собствен мониторинг, резултати от предишни планови и извънпланови проверки, изпълнение на предписания, наложени санкции, брой на постъпили основателни жалби/сигнали.

Основната проверка на операторите с издадени КР се извършва на площадката на инсталацията след издадена заповед на Директора на РИОСВ-Пазарджик.

Точната дата и продължителността на проверката се определят по вътрешноадминистративен ред, за което писмено се информират операторите. Координаторът изготвя за всяка отделна проверка заповед и чек-листи с условията на комплексните разрешителни. По време на проверката се извършва контрол по изпълнение на условията и сроковете определени в комплексните разрешителни, след което се обобщават резултатите и изготвя констативен протокол, като се взема предвид информацията от попълнените чек–листи от експертите. При необходимост, с констативния протокол се дават предписания и се следи за тяхното изпълнение.

При установяване на административни нарушения координаторът на проверката съставя акт за установяване на административни нарушения и прави предложение за налагане на имуществена санкция. Процедурата по извършване на плановата проверка се счита за приключила след изготвяне на доклад за проверката, в който се описват направените констатации, установените несъответствия/нарушения, дадените предписания, резултатите от последващия контрол, предприетите административнонаказателни мерки от РИОСВ-Пазарджик.

Извънплановите проверки на инсталациите с издадени КР са свързани с последващ контрол по изпълнение на дадените предписания или постъпили жалби и сигнали.

**3.5. Процедури за координация с други контролни органи**

При изпълнението на служебните си задължения, експертите на РИОСВ-Пазарджик извършват съвместни проверки с други компетентни органи - Общински администрации, Областна администрация, Регионална здравна инспекция (РЗИ), Басейнови дирекции за управление на водите, Изпълнителна агенция по горите (ИАГ), Областна дирекция по безопасност на храните (ОДБХ), Областна дирекция на МВР – икономическа полиция, прокуратура и др.

При констатирани нарушения или неизпълнение на задължения, свързани с управление на опасни отпадъци, при които се създава опасност за живота и здравето на хората или се причиняват немаловажни вреди на околната среда, се прилагат указанията на МОСВ за незабавно уведомяване на Прокуратурата на Република България като компетентен орган, под чието ръководство се провеждат досъдебни производства за установяване на престъпления от физически, юридически и длъжностни лица, свързани с управлението на опасни отпадъци по смисъла на чл.353в от Наказателния кодекс, във връзка с чл.193 от Наказателно-процесуалния кодекс.

В случай, че проверката се извършва по повод жалба или сигнал, засягащ компетенциите и на други национални или регионални органи, същите се уведомяват и поканват да участват със свои представители в нея. Когато не е възможно провеждането на съвместна проверка, а при извършен контрол са констатирани нарушения, както на екологичното законодателство, така и на нормативните актове от компетентността на друг държавен орган, РИОСВ изпраща на съответния компетентен орган информация за направените констатации и резултатите от проверката за сведение, с цел последващо координиране на по-нататъшните действия.

При жалби и сигнали за замърсяване на воден обект се прилагат Указанията за  
координация и комуникация между регионалните инспекции по околна среда и водите и басейнова дирекция за съвместни действия при извършване на проверки, утвърдени със заповед на министъра на околната среда и водите.

Контролът по изпълнение на задълженията на операторите на предприятия, класифицирани с нисък или висок рисков потенциал се извършва от комисия по чл. 157а, ал. 2 от ЗООС, включваща представители на РИОСВ, РДПБЗН, РД на МВР, РД „Инспекция по труда” и кметове на общини, на чиято територия се намира съответното предприятие. Комисията се назначава със заповед на министъра на околната среда и водите и работи по утвърден годишен план въз основа на системна оценка на опасностите в обектите. Членовете на комисията проверяват в рамките на своите компетенции дейността на оператора на предприятието/съоръжението и попълват констатациите в чек-лист. За извършената проверка председателя на комисията изготвя доклад до Министъра на околната среда и водите и съгласно изискванията на чл. 157б, ал.2, т. 2, буква „б” от ЗООС публикува на сайта на РИОСВ информация за датата на  
последно извършените проверки на СЕВЕЗО обектите.

Друга процедура, в която експертите на РИОСВ-Пазарджик ежегодно участват са Държавните приемателни комисии за въвеждане в редовна експлоатация на строежите по отношение спазването на екологичните правила и норми.

Експерт на РИОСВ-Пазарджик взима участие в комисиите по чл. 17, ал.1, т. 1 от Закона за опазване на земеделските земи, назначени със заповед на министъра на земеделието и горите, след предварително изпратен дневен ред от съответната областна дирекция “Земеделие“.

Експертите на РИОСВ-Пазарджик участват съгласно своята компетентност в различни комисии, назначавани със заповеди на съответните кметове, включително и в лесоустройствени съвещания и комисии във връзка с приемане на изготвени горскостопански планове.

РИОСВ – Пазарджик си взаимодейства с [Главна дирекция "Лабораторно-аналитична дейност"](http://eea.government.bg/bg/about/directorates/lad) (ГД ЛАД) и Регионалните лаборатории в Пазарджик, Пловдив и Стара Загора към ИАОС във връзка с текущия емисионен контрол.

Във връзка с работата по опазване на защитените територии и зони и биоразнообразието в региона, РИОСВ-Пазарджик работи в тясно сътрудничество с ДЛС, ДГС, „Зелени балкани“, ЗЖУ-Пловдив, НПО и БДЗП (Българско дружество за защита на птиците), в резултат на което при необходимост се извършват съвместни контролни проверки, предоставя се информация и се оказва необходимото съгласно компетенциите съдействие, както от тяхна, така и от наша страна.

**3.6. Процедура за комуникация със заинтереосавините страни**

Комуникацията със заинтересованите страни е част от дейността на РИОСВ. Усилено се работи за подобряване на прозрачността и публичността на извършваните дейности чрез:

**3.6.1.** **Повишаване прозрачността при прилагане на екологичното законодателство, чрез:**

- Участие в проверките на жалбоподатели и общини.

- Изготвяне и предоставяне на отговор с отразени резултатите от извършената проверка и предприетите мерки на жалбоподател /сигналоподател.

- Изготвяне и публикуване на доклади от завършили комплексни провреки на оператори с издадени КР и доклади от завършили комплексни проверки на оператори без издадено КР.

- Предоставяне на информация на медиите.

- Предоставяне на информация по ЗДОИ съгласно регламентирания ред.

- Осигуряване на обществен достъп до документите за издаване на решения за потвърждаване на докладите за предотвратяване на големи аварии (ДППГА) и издадените решения по чл. 106, ал. 4 от ЗООС.

**3.6.2** **Осигуряване на информация за състоянието на околната среда за целите на политиките за опазване на околната среда, в т.ч. чрез поддържане на публичен достъп до информация чрез:**

- Попълване, актуализиране и вписване на данни в [публичени регистри с данни за извършване на процедурите по ОВОС](http://registers.moew.government.bg/ovos/) и ЕО.

- Поддръжка на информация в публичния регистър на операторите, които извършват дейности по Приложение № 1 на ЗОПОЕЩ, в рамките на компетенциите на РИОСВ-Пазарджик.

- Попълване и актуализиране на данните в Публичния регистър на предприятията с висок и нисък рисков потенциал съгласно чл. 111, ал. 1, т. 6 от ЗООС.

- Резуртати от проведени проверки на експертите на РИОСВ – Пазарджик - чрез публикуваните на доклади с резултатите от осъществения контрол на официалната страница на инспекцията.

**3.6.3.** **Повишаване информираността по отношение на новости при прилагане на екологичното законодателство чрез:**

- публикуване на важна информация и информация за влязла в сила нормативна уредба насочена към конкретни целеви сектори на официалната страница на РИОСВ-Пазарджик. В определени случаи информацията се предоставя и на местните медии.

**3.6.4. Информираност и публичност на образователни инициативи:**

- Анонсиране по подходящ начин на събития чрез разпространение на прессъобщение до медиите.

- Предоставяне на информация за инициативи – регионални и национални, на официалната страница на инспекцията.

**3.7. Процедура за монитрониг и изпълнеинето.**

Важна част от извършването на мониторинга и изпълнението на заложените от РИОСВ-Пазарджик приоритети и цели е отчитането на постигнатите резултати.

За осигуряване изпълнението на плана и осъществяване на по-добра координация между експертите при комплексните проверки в РИОСВ –Пазарджик всяка седмица се изготвя план-график за предстоящите проверки, като се съвместяват извънредни и планови проверки според посоката и приоритетността им, с цел оптимизиране на разходите. Седмичният график се утвърждава от директора на РИОСВ-Пазарджик.

При възникване на допълнителни ангажименти, седмичният график се актуализира своевременно.

Контролът по изпълнението на Плана се осъществява чрез:

* регистриране на извършените проверки и дадените предписания в индивидуални дневници и електронна таблица.
* ежеседмично докладване на резултатите на оперативка, като при необходимост се провеждат и извънредни оперативки;
* междинно отчитане – седмични справки, месечни и тримесечни справки/отчети;
* годишен отчет - като обобщение в края на всяка година се изготвя и публикува годишен доклад с информация за изпълнението на заложениете приоритети и цели за конкретната година
* регионален доклад за състоянието на околната среда.

Планираните за дадено тримесечие, но неосъществени проверки, по обективни причини се прехвърлят в следващия период.

**3.8. Процедури за преглед/актуализация на плана**

Процедурите за преглед на плана обхващат действия, относно стриктно попълване на регистъра за извършените проверки и дадени предписания, предприети административнонаказателни мерки, както и предприемане на превантивни и коригиращи действия за постигане целите и показателите от планираните проверки.

Планирането на проверките е осъществено по тримесечия. Всеки месец от периода се следи за темповете на изпълнение на плана така, че в края на тримесечието същият да бъде изпълнен.

При констатиране на забавяне или неизпълнение на плана при месечните справки се анализират причините и се предприемат коригиращи действия за преодоляване на изоставането. Актуализация на плана ще бъде предприета при наличието на обективни причини, промени в нормативната уредба и такива, свързани с човешкия фактор.

За осигуряване изпълнението на плана и осъществяване на по-добра координация между експертите при комплексните проверки всяка седмица се изготвя план-график за предстоящите проверки, като се съвместяват извънредни и планови проверки според посоката и приоритетността им. Извършените проверки и дадени предписания ежедневно се регистрират в електронен регистър. Проследяването на изпълнението на плана се осъществява чрез междинно отчитане – седмичните оперативки и месечни справки.